
ORICE REPRODUCERE OPRITĂ. 


STRĂINUL. 


Era Duminecă 'nir'amiază. Ne-a zis car vrea la sfânta slujbă 
Noi stam pe prispă strânși la sfat, Să vie-alăturea cu noi 

Când s'a ivit pe drumul ţării Si s'a uitat cu-atâta jale, 

Un om la marginea de sat. Când a trecut un car cu boi. 

Din pulberea învolburată lar la vecernie străinul 

Abia puteai să-l deslugesti Statea cucernic şi supus 

Cu paşii largi grăbindu-şi mersul Şi-a sărutat duios icoana 

Veneă în hainele-i nemiesti... Cu răstignirea lui Isus. 

La cruce 'n deal, noi îl văzurăm Când a plecat ne-a spus poveţe 
Cum s'a oprit deodată 'n pas Cu grai înduioşat şi blând 

Si s'a 'nchinat adânc drumelul Si ne 'ncălzeă atâta 'n suflet 
Când a făcut în drum popas. Că lăcrimam toți ascultând. 
Priveă 'ndelung, ca dus pe gânduri Spuneă că nu-i păcat mai mare 
La zidul zugrăvit cu sfinți. Decât să-ți: lapezi legea ta 

Si sta cu capul gol străinul Si vezi îi tremură cuvântul 

În ploaia razelor ferbinti. Pe buze, când ne cuvântă! 

Când s'a pornit încet la vale, Apoi sa dus... Ne eră jale, 

Noi ne uitam dela zaplaz, Când s'a pornit la drum pe grui... 
Si nu ştiu ni s'a părut nouă Dar uite 'n ţintirim, pe noapte, 
Dar aveă lacrimi pe obraz. Spun că văzură umbra lui. 

Când ne-a ajuns — a dat binefe, De-atunci tot despre el ni-e vorba 
Cu glas domol, si-apoi a stat Gi-atât am vrea cu toți să stim 
Si ne-a 'ntrebat de sănătate Anume lângă care cruce 

Și de nevoile din sat. A 'ngenunchiat în finfirim... 


Octavian Goga. 

Monumente antice din Roma. 


II. 
Capitolul astăzi. 

Pe o scară monumentală, deschisă spre apus, 
ne suim acum pe Capitolul nou; la stânga noastră, 
la capătul de sus, printre frumosii palmieri ce 
impodobesc grădina, unde în chip întunecat de 
bronz gesticulează energic tribunul Cola di Rienzo, 
vedem două custi: intruna, in fund, sunt doi 
vulturi, într'alta din faţă, e un lup; sunt semne 
vii şi evlavioase în legătură cu trecutul colinei. 
Dioscurii cu caii lor făcuţi din marmoră, în epocă 
târzie romană, păzesc întrarea pe Capitol. Pe 
locul unde odinioară eră Azilul lui Romulus 
acum e o piață mică, piazza del Campi- 
doglio, mărginită de trei clădiri mari: in 
fund palazzo del Senatore, la stânga mu- 
zeul Capitolin, la dreapta palazzo dei 
Conservatori. Dacă dimensiunile nu impun, 
liniile lor netezi și armonioase arată urmele unui 
maestru «(le frunte: se strivede desemnul lui 
Michel Angelo — ex ungue leonem. 

În mijlocul pietii se 'nalță statua equestră de 
bronz — odată aurit întreg — a lui Marc Aurel: 
martor nedoborit de cele vro șaptesprezece 
veacuri ce au trecut peste dânsul, el stă aici 
neclintit ca o intrupare a lumii din care s'a 
născut, vestindu-ne că nu numai pieptul acelor 
vremi eră de oţel, ci că gi mestegugul lor ştiă 
să prindă adevăr etern si să dea tărie fără de 
moarte. După el vestitul Verrocchio a făcut 
pentru Venetia pe falnicul, nedomolitul său 
condottier Colleone, fala Renașterii. 

Din alăturarea acestor două statui equestre — 
cele mai renumite din lume — răsare limpede 
asemănarea și contrastul: asemiinarea în motiv, 
contrast în concepţie. Pe de o purte simplitatea, 
liniştea nobilă, sănătatea echilibrată a lui Marc 
Aurel, pe de alta expresia »teribilă« (vorba lui 
Vasari), incordarea înfrigurată, constienfa co- 
vârşirii fizice gi sufleteşti dusă aproape pănă la 
teatralism — simptomele artei moderne. Pe cel 
dintâi îl căutăm dela stânga — e partea cea mai 
cu perspectivă. Ni-i ca şi când îl vedem cum 
face revista trupelor si le tine o »allocutio«; 
suflet bun şi visător, el e atât de potolit, încât 
dreapta-i ridicată ne pare mai mult un semn 
de binecuvântare decât un gest de poruncă. 


Ne insuflă atâta dragoste şi incredere privirea-i 
blândă, nepătimaşă, încât bucuros ne-am fi 
jertfit alăturea de ostașii lui. Cu părere de rău 
ne despartim de dânsul. 

Ne indreptim spre palatul Senatorului, numit 
asa după titlul ce purtà mai de mult întâiul ma- 
gistrat al orașului din vremea nouă: într'una 
din sălile lui a fost încoronat ca poet amorosul 
Petrarca. Temeliile și o parte bună din zidurile 
acestei clădiri (pănă la catul întâi) sunt antice: 
ele sunt restul măreţului Tabularium, văzut 
de noi din Forul Roman. Gangurile și cămările-i 
boltite, cari au slujit ca arhive pentru statul 
roman, au fost mai târziu si mai ales din veacul 
de mijloc încoace întrebuințate ca depozit de 
sare; de aici şi stricăciunile ce au suferit păreţii, 
pe cari stau zugrăvite încă şi acum urmele sării. 
Tabulariul fù zidit in 78 a. Hr. de cătră D. Lutatius 
Catulus, învingătorul Cimbrilor. La cele două 
caturi de sus a fost aplicat întâia dată sistemul 
arcadelor ce am întâlnit la Coloseu; ele încheiau 


măestos laturea Forului Roman despre Capitol. 


Intrând in Tabularium din Via del Campidoglio, 
dăm de un coridor lung, în care sunt așezate 
resturi de sculpturi gi de bucăţi arhitectonice ; 
din singura arcadă antică necuprinsă de zid avem 
o vedere deplină asupra Forului. Dacă de aici 
ne urcăm pe o scară înaltă de vro 160 de 
trepte, ajungem în clopotniţa ce se ridică dea- 
supra palatului senatorial; din balconul de pe 
vârful ei avem una din cele mai minunate pa- 
norame: dela această înălțime ne putem călăuzi 
asupra orașului de acum. Punctul lui de plecare 
a fost Capitolul, pe care îl vedem la picioarele 
noastre ; acesta geme astăzi sub greutatea ca- 
selor particulare moderne. 

O lege votată cu vr'o patru sute de ani înainte 
de Hristos a oprit pe patricieni de a clădi case 
de-ule lor pe această colină. Ce bine ar fi fost 
de s'ar fi reînoit mai de mult această măsură! 
Scaunul gloriei romane, deşi de veacuri despoiat 
de orbitoarea-i strălucire, ar fi rămas un altar 
pentru ceice poartă cinste şi evlavie faţă de tre- 
cutul mare şi roditor al omenirii. Dar înzadar 
s'aude gâgăitul gâștilor, înzadar veghează cu setea 
răzbunării Stânca Tarpeiană. Nimeni nu se de- 
şteaptă din somnul veciei... Zeița Junona Moneta 

a fost mai norocoasă: locul templului ei l-a luat 
biserica Benedictinilor S. Maria Aracoeli, 
pe a cărei lature despre mează-noapte se ridică 
acum, uriaș, monumentul lui Victor Emanuel, 
cel mai măreț al Italiei moderne; în schimb nici 
o urmă nu se păstrează din locașul sfânt al 
zeiței. Monetăria statului, alipită în vremea veche 
de sanctuarul ei, i-a veșnicit însă numele: 
ceeace pe atunci însemnă »povăţuitoarec (mo- 
neta), cu timpul a căpătat, din această pricină, 
înţelesul ce-l are gi azi la noi. Templul lui Ju- 
piter Optimus Maximus zace acum, cu putinele-i 
rămășițe dela temeliile lui, zdrobit sub palatul 
»Caffarelli«, în care astăzi e sălășluit ambasadorul 
german — solul strănepot al Teutonilor, cari 
se cutremurau odinioară de dânsul. 

Tempora mutantur... 

Cu inima strânsă ne întoarcem dela cercetarea 
monumentelor antice ale Capitolului; prin gră- 
dini şi pivniti cu jale mai descoperim urmele 
zidurilor străvechi ce-l încunjurau, ale sanctua- 
relor ce-i sfintiau slăvita tirani. Ai crede că re- 
găsești urmele mădularelor rupte și risipite în 
războiu ale unei fiinţe pretuite de tine. 

Zăbranicul negru ni-l înlătură de pe ochi o pri- 
veliste plăcută : întrăm în muzeul capitolin. Mani 
cucernice si slăvitoare de trecut au strâns aici 
amintiri scumpe din viața antică: vedem întru- 
chipate in marmoră gândurile gi simţirile celor 
vechi; privirea noastră le ceteste cu drag și ne 
răpeşte într'o lume mai îndrăgită de frumos 
decât aceea de azi. În fruntea acestui popor de 
sculpturi stă o regină: e »Venera capitolinii«, 
al cărei trup neprihănit, de marmoră albă, scăpat 
ca prin minune de biciul vremii, răsare desgolit 
din fundul rogietic al unei încăperi singuratice. 
Zeita se pregăteşte de bae si şi-a aruncat cel 
din urmă văl pe un vas ce stă alături de dânsa. 
Dar tocmai când ea stă gata să se scalde, un 
fior ginguş femeesc o face să tresară: temându-se 
să nu fie pândită de un ochiu străin, ea își pleacă 
puţin boiul mlădios si svelt și repede iși aduce 
nainte mânile din care își face scutul goliciunii. 
În această ispititoare clipă de nedumerire a 
prins-o şi a nemurit-o artistul în plăzmuirea-i 
fermecătoare. Motivul e al marelui Praxitele; 
forma cea mai apropiată de originalul, care a 
vrăjit întreagă lume antică, o vedem în » Venera 
din Cnidos« (Vatican). Un sculptor iscusit de 
mai târziu (după Alexandru cel Mare) a reluat 


motivul şi l-a prefăcut întru câtva modernizându-l: 
în prelucrarea-i potrivită gustului vremii zeița 
a pierdut. dar a câștigat femeia. 

Concepţia atât de măreaţă, dar impersonală, 
abstractă a celei dintâi, e supusă aici unei re- 
vizuiri, care a făcut mai multe concesii mode- 
lului viu: capul e aproape individualizat gi în- 
deosebi partea dela spate arată un realism mai 
crud decât ar fi îngăduit Praxitele. 

Ce puteă dalta acestei vremi pitimag îndră- 
gită de adevărul naturii, ne mărturiseşte un alt 
giuvaer al acestei colecţii: »Gladiatorul sau 
— cum se vede cu deosebire după salba dela 
gât — »Galul murinde. Agonia lui e un epos 
înfiorător. Rănit de moarte în coaste, el se re- 
trage în lături din luptă, dar slăbind, lasă să-i 
alunece la pământ cornul, sabia și scutul, şi in 
urmă cade si ei peste scut sprijinit pe mâna-i 
dreaptă. Nici un murmur, nici un gemet nu 
tulbură ciasul din urmă al eroului; cu o cer- 
bicie vrednică de sălbatecul, războinicul său 
neam, el se supune sorții fatale, gi resignarea-i 
pare un imn de triumf al puterii omeneşti asupra 
puterii supreme. Elinul stăpânit de dragostea vieții 
şi deci de teama morţii, a ştiut să fie drept in 
reprezentarea barbarului nesocotitor de pri- 
mejdii. Deosebirea de rasă o vedem cu tărie rostită 
în toată făptura murindului. Artiştii gcoalei din 
Pergam, cărora se atribue crearea tipului de 
Gali, nu l-au născocit, ci l-au redat aşa cum a 
fost aevea; doar il văzură deaproape cutre- 
muraţi când cu năvălirile pustiitoare ale Galilor 
în Azia mică şi înfrângerea ce au suferit ei, pe 
la sfârşitul sec. al 3-lea a. Hr., sub regele Atalos I. 
al Pergamului. E, negreşit, frumos acest trup, 
dar el nu ne apare ca trupul elin — o floare 
frumoasă, desăvârşită a culturii, ci ca un gorun 
drept şi gigăt, crescut și întărit din spornicele 
sucuri ale ţărnii din pădure. 

Pe când aici Galul își dă sufletul, alăturea de 
el »Satirul în odihnăe (cea mai bună copie 
rămasă după un satir celebru creat de Praxitele), 
răzimat alene de un trunchiu de copac, îşi ur- 
mează în vis ademenitor idila ce abiă o cântase 
din naiu. De n'am luă seama că are urechi ascu- 
tite de animal, nici n'am bănui că e vorba de 
un geniu piiduratic — atâta nobleti şi farmec 
e in ritmul formelor moi şi rotunzite curat 
praxiteliene, prea puţin acoperite de pielea de pan- 
teră ce-i atârnă de pe umăr. Firea sburdătoare, ne- 

înfrânată, buiacă de satir ne-o trădează însă 
dusa-i privire topită, umedă, a cărei licărire tul- 
bure vestește par'că flacăra ce-l arde mocnit și-i 
lasă întredeschise buzele-i cărnoase. 

O modelatură înrudită admirăm la un frumos 
cap de marmoră ce se află în păretele din fața 
Satirului; el înfăţişează un Bachus tinăr, ale 
cărui trăsături aproape femeieşti i-a dat numele 
popular de »Ariadne«. 

Un clasic trup de tinăr cu un cap nu mai 
puţin frumos ne dă, în aceeaș sală, chipul lui 

sare și se supune voios îndemnului ce-i dă zeul 
sburdalnic, pe când cel bătrân se frământă și 
se încoardă dureros la loviturile de biciu ale 
chinuitorului său stăpân. Tâlcuirea-i străvezie; 
noi zimbim și trecem înainte. 

O Amazoană rănită, cu braţul drept răzimat 
odinioară de o lance, ne atrage cu deosebire privirea 
în aceeas sală: e o copie după născocirea fericită 
a lui Cresilas, un mare artist din vremea lui 
Fidias. Expresia durerii ce o vedem pe fața 
înclinată a voinicei femei măreşte înteresul lu- 


Capitolul de astăzi. 


>» Antinouc, mândrul favorit al împăratului Adrian, 
vestit pentru multele statui ce i sau închinat 
în vechime, toate după lucrări din epoca lui 
Fidias şi Praxitele. Trecem în sala Faunului: 
un satir de marmoră roșie se desfată privind 
la ciorchinele ce ţine ridicat în mâna dreaptă; 
e o drăgălaşă lucrare ce înveseliă minutele de 
răgaz ale neodihnitului Adrian, la a cărui bogată 
vilă din Tibur ea s'a găsit. Doi Centauri de 
marmoră închisă sură din sala cea mai mare 
sunt minunate inspirafii decorative eleniste, gă- 
site în ruinele aceleiași vile. Amorasii, pe cari 
trebue să ni-i închipuim călare pe spatele lor, 
le dau zor să meargă înainte. Centaurul tinăr 


crării: ea e un contrast față de figurile aceluiaș 
veac, când in genere artistul nu știă încă să 
pue în armonie expresia fetii cu acțiunea cor- 
pului. 

În afară de două desfătătoare bazoreliefuri 
— >Endymion adormite, »liberarea Andromedei 
de cătră Perseu« — vedem în cele două camere 
din urmă un lung sir de portrete, din care ne 
bucurăm că putem cunoaște de aproape fiziog- 
nomia atâtor bărbaţi mari din vechime — cu 
deosebire a împăraţilor romani. E o istorie în 
chipuri de marmură; ea dă viață cunoștințelor 
noastre nepipăite despre aceşti oameni și totodată 
aruncă o bogată lumină asupra treptelor de des- 

fășurare a artei portretului antic, mai ales a 
celui roman, ale cărui plăzmuiri de frunte nu 
sunt de mai puţin preţ decât capetele unui 
Velasquez. E păcat că locul şi mijloacele nu 
îngădue să dăm aici măcar unele din aceste 
portrete! Ne grăbim dar să aruncăm în treacăt 
o privire asupra muzeului al doilea de pe Capitol: 
palazzo dei Conservatori. 

Aici e o altă lume încântătoare de marmore 
și bronzuri. La mijlocul unei săli mari e prea 
cunoscutul grup de bronz: Lupoaica dela 
care sug cei doi gemeni Romulus si Remus 


Capitolul: Statua lui Mare Aurel. 


(aceștia sunt un adaos din veacul al 16-lea). E o 
lucrare vrednică de cinstea şi mirarea noastră 
prin vârsta ei de aproape douăzeci și patru 
de veacuri. Deşi deplin romană în înţeles, ea 
totuș se socotește ca unul din cele mai bune 
exemplare de artă ioniană de pe la sfârșitul sec. 
al 6-lea a. Hr. Stilul tapin arhaic cu linii exa- 
gerate, convenţionale în parte, nu numai nu-i 
micșorează viaţa, ci dau — mai cu seamă capului 
de fiară — un relief şi o energie, care explică 
fiorul de neliniște ce-l simţim la întâia noastră 
aruncătură de ochiu. 

Mai mult decât în toate sălile acestui muzeu 
zăbovim în camera bronzurilor. Pe lângă un 
foarte drăguţ, virtuos lucrat »Camillus« — un 

Capitolul: Galul murind (»Gladiatorul«). 


copilandru care slujeà la ceremonii pe lângă 
preotul roman — gi pe lângă un măestru cap sever 
şi viguros, caracteristic roman, presupus că e a 
lui luniu Brutus, întemeietorul republicei ro- 
mane, luarea aminte ne-o pironeste Spinario: 
un băeţel gol — prin urmare un alergător la 
jocuri publice — stă pe o piatră și-și scoate 
spinul ce i-a întrat în picior cu prilejul alergiirilor. 
Artistul l-a prins parcă din natură: atâta adevăr 
plastic a nimerit în formele-i subţiri, mlădii, 
colturoase de copil, în mișcarea-i naivă copilă- 
rească lipsită de orice poză, de orice gând tul- 
burător din afară. Stilizat în chip arhaic e numai 
capul: părul cu linii paralele sever orânduite 
şi buclate la capăt, fața deplin ovală cu con- 
tururi ascuţite şi neinviorate de expresie — în- 
sugiri de artă, care ne coboară cu câtevu zecimi 
de ani dela crearea »Lupoaiceic şi amintesc 

epoca de inaintea lui Fidias, epoca in care ate- 
lierele sculptorilor elini, luând ca bază modelul 
viu, luptă din răsputeri spre a smulge cu totul 
arta de înrâuririle rutinei şi convențiilor. 
Cu toate acestea drigostosul profil al acestui 
căpuşor ca și întreg motivul acesta grațios nu 
încetează, de veacuri întregi, să farmece pe 


artiştii cei mai pretenţioşi ca si pe privitorii 
nepriceputi în tainele mestegugului mare. 

E unul din acele chipuri dragi, impuse dela sine 
prin adevăr şi graţie neprefăcută, care lasă întipăriri 
adânci în simtirea noastră și, odată văzute, nu se 
mai deslipesc uşor din minte. Celce a vizitat cândva 
Capitolul, se va gândi cu drag şi la acest Spinario. 

G. Murnu. 


==? 


TARZIU. 


... Si e târziu. Pe umedele gene 

S'apleacă somnul blând să te sărute; 

Duioasă cali în ochii mei, frumoaso, 
Si par'c'ai zice: Du-te. 


Ce greu se 'ndură pasul să pornească, 

Parcă ne despărțim pentru vecie, 

Par'că "ntre noi, cu noaptea ei, uitarea 
De-acuma o să vie... 


Dar lângă ea, ca îngerul de pază, 

E sufletul, e viața mea întreagă, 

Mă chiamă înapoi, şi maş întoarce 
Să-i spun cât mi-i de dragă. 


Si mă opresc. Pe cer aceleaşi stele, 

Aceeaş dulce, tainică lumină 

Revarsă în tăcerea noplii luna 
Sfioasă si blajină ... 


O fire, prea mărită Născătoare, 

Mă lasă să-ți îngenunchi înainte — 

Un preot nebunit de-a lui credință 
In faţa celor sfinte. 


De ce nu pot să te cuprind la sinu-mi 
Cu dragostea, cu focul şi cu teama, 
Cu care "nstrăinatul fiu, cucernic, 

La piepi îşi strange mama! 


lmi vine să mă plec cu duioşie, 

Cu inima 'ncălzită de lumine, 

Şi să sărut cu dragoste fiască 
Tšrana, ce mă ţine. 


Odată... Mă vei coperi pentru vecie. 

Pe buzele, ce-ţi dau azi sărutarea, 

Va împielri cuvântul, ce te cântă, 
Va amuți cântarea. 


Dar mo să piară raza de lumină. 

Aprinsă 'n piept de blânda mea Vestală, 

Ci va trăi să lumineze gânduri 
Cuprinse de 'ndoială. 


Si 'n nopți de vraja dorului aprinse, 

Ea va trăi în veacul, ce-o să vină, 

Si voi simți plutind peste mormântu-mi 
A dragostei lumină... 


lar tu... Rămasă singură, iubito, 

Poate c'acelas gând te înfioară, — 

O, lasă-mi mie zbuciumul şi 'n suflet 
Tu liniştea-ți coboară. 


(dormi, adormi. Pe cer o stea s'aprinde, 
O rază se îndreaptă cătră tine: 
E sol trimis din cerurile 'nalte 
Ca visul să-ţi lumine! 
I. Q. Soricu. 

Inimă de mamă. 


Feciorul Bogdiinifei, ce-i drept, tinăr erà; dar 
din toată vorba lui badea Radu începuse să prindă 
ceva din firile planului ce simţiă că se urzeste 
şi sarată bucuros, văzând că eră luat în seamă 
şi prețuit tocmai la casa aceea unde în atâtea 
rânduri gândul i se abătuse cu multă nădejde... 

ănă atunci numai ochii Stăncuţei îl îndem- 
nase să creadă că ea ar vrea să fie nora Bog- 
diinitei; acum însă vedeă bine că chiar și badea 
Potecă s'ar prinde bucuros să-l aibă de ginere. 
Între ei insă mai eră la mijloc leica Sultana, 
are cu toată vorba cumpănită, pare să spună 
că s'ar pune de-a curmezişul drumului ce to- 
varășul ei stăteă să croiască. 

Dar cum inima tânără îl îndemnă să nădăj- 
duiască tot spre bine, cu toată firea lui domoală, 
uită că-i venit ca meşter butnar și saprinde la 
vorbă, ca si cum ar fi stat să peţiască chiar 
atunci. Gospodarul Potecă îi arată o parte din 
zestrea Stăncuţei, iar el întreabă de altele si 
astfel zăvorind »căsoiţa« cea cu butoaele de ţuică; 
gi începând urcușul spre vie se iau in vorbă 
despre funiile de pădure, despre stânjinii de 
cosire, despre vudurile de moară de pe părău şi 
despre câte alte moșii, cari dacă nu le puteau vedea, 
şi călcă cu piciorul chiar atunci, apoi tot trebuiau 
pomenite așa în drumul acela spre cramă, drum pe 
care badea Radu il lungeşte mereu, ba oprindu-se 
iei în coastă și arătând cu mâna peste dealuri în- 
cotro veneau pământurile despre cari eră vorba, 
ba mai odihnind puţin căci bătrâneţele nu-i în- 
păduiau să se măsoare cu cei tineri la mers şi tot 
așa cu popasuri, s'au pomenit deasupra Podeiului. 

Cum însă nu puteau să înceapă butnăritul 
pănă când n'ar fi văzut meșterul cel tinăr că în 
adevăr aveă pontruce să lucreze, pornesc întâi 
pe potecutele înguste cari in cotituri abia sim- 
tite se furisau prin umbra boltigului de vite. 

Podeiul, dealul acela care se ridică drept 
deasupra satului spre soare răsare, eră acoperit 
tot numai cu vii tinere cari în ușoara închinare 
a podișului se întindeau ca o pânză verde ru- 
ginie peticită doar numai de coperișurile negre 
ale crămilor cari se înşirau la rând pe creasta 
dealului ce priviă spre sat, ori răsăriau mai pe 
departe prin părţile vecine cu desişul pădurii 
de plopi albi şi drepţi ca făcliile, 


(Urmare.) 

În vremea aceea pe ici pe colo tot se mai 
auzeă bocănitul cereuitului, iar dinspre poalele 
mărginaşe pădurii veneau chiuiturile podgore- 
nilor, cari speriaţi de pliscurile îndrăsneţe ale 
mierlelor oacheșe şi graurilor galbeni, grăbiau 
culesul înaintea tuturor. Numai badea Potecă 
singur, nu dăduse semne pănă atunci că are 
gând de tomnat... 

Acum însă, când urease şi el in deal la cramă 
gi încă în tovărăşia feciorului Bogdăniţei, ţinea 
parcă să spună tuturor vecinilor că inceputul 
toamnei, lui, sarată să-i fie cu noroc. 

Ca gospodar mai cu stare din sat, în lume 
ori la muncă chiar, de obiceiu așteptă ca alţii 
De data asta însă, purtându-se mândru printre 
vitele încărcate de rod, grăiă ce grăià cu flăcăul 
tovarăș, îi arătă bogăţia de rod cu care il dăruise 
D-zeu, ori întinderea hotarelor cari mai nu le 
puteai prinde în zare; dar în acelaş timp nu 
uită să dee »noroc bun« și celor vecini cari 
grăind pe soptite s'arătau prin pragul crămilor, 
ori îşi itieau capetele printre vârfurile viţelor 
lesănate de vânt... 

»Norocul cel bun şi marec îi eră răspunsul 
frăţesc din toate părţile şi badea Potecă, incre- 
dinţat că menirile cele bune erau aruncate nu 
numai în calea începutului de toamnă, ci si 
întraceea a inrudirii ce o plănuiă; plecă bu- 
curos afundându-se tot mai mult în pânzişul des 
al viei, găsind că par'că nu arătase gi nu spusese 
atât cât ar fi trebuit... 

Târzior în prânzul cel bun, când soarele ri- 
dicase mult deasupra viilor, după atâta sfat cu 
incunjur pe toate cărările și-adue aminte şi 
butnarii noştri că au de lucru în ziua aceea; 
însă cu toată zăbava spor tot au făcut, căci Voicu 
sprinten gi indemânatec cum parcă niciodată nu 
fusese, băteă cu ciocanul în tact de răsunet 
măsurat, iar cercurile cioplite din mlădoace de 
mesteacăn se rânduiau unele după altele prin- 
zând căzile gi butoaele în puternice cingători 
bălane. 

Badea Radu asemeni nu se lăsă mai pe jos, 
ci umblând repede cu cleştele cei de lemn, 
bătrân ca şi el, trăgeă fundurile la loc în gar- 
dini, păpuriă prin cele părţi mai uscate pe unde 

i se păreă că cere nevoia şi-apoi dădeă rând 
flăcăului ca să prindă cercurile cari se potri- 
veau minunat, înțelegând par'că graiul ciocanelor 
harnice. 

Si astfel pănă in de ameazi, când gospodina 
trebuiă să sosească cu merindele, toate »ciuvaele« 
din crama cea mare a Radului stau ingirate 
afară gata, întărite, așteptând numai opăreala mi- 
rositoare făcută cu busuioc și floare de răuruscă. 

De altfel, de hărnicia meșterilor, s'a minunat 
și leica Sultana, dar ferindu-se ca să le spue 
vre-un cuvânt de laudă, le-a dat numai »noroc 
bune și apoi le-a întins masa la umbra nucului 
rotat, care ridicat din vremuri bătrâne acolo în 
creasta dealului, îşi intindeă ramurile stufoase 
pănă spre coperișul de şindrilă al crămii. 

După masă cei meşteri s'au lăsat aşa puțin 
pe aşternutul de iarbă umbrită, ca să se odih- 
nească puţintel, iar gospodina a dat fuga de vale 
să-şi vadă de cele treburi cari parcă tânjeau 
în lipsa ei. 

De obiceiu, după un prânz de muncă voini- 
cească, orice Român goneste toate grijile si odată 
lăsat spre odihnă, cată să prindă măcar o ați- 
pită de somn, care aduce cu el puteri proaspete 
de muncă pentru celalalt rest al zilei. Așa ar 
fi căutat Voicu să folosească popasul amezii, 
dacă ar fi fost la muncă la el ori măcar în altă 
parte decât unde se găsiă; iar badea Radu ar 
fi ştiut să preţuiască cum se cuveneă stropul de 
odihnă, care de altfel la vrâsta lui i-ar fi fost 
numai spre folos; dar nici unul nici altul n'au 
putut prinde clipa atipitului minunat, măcar că 
au stat multişor intinsi sub poala cea ocrotitoare 
a nucului. 

Potecă se băteă cu gândul cum ar puteă să 
încheie mai bine ziua aceea în care pănă atunci 
îşi urzise planul de minune, în vreme ce flăcăul 
din tot belşugul gospodăriei lui Radu, nu vedeă 
luminos înaintea ochilor decât chipul drăgălaș 
al Stăncuţei, care nu i-ar fi dat răgaz de odihnă, 
fire-ar fi fost el măcar după cine ştie câte zile 
de muncă... 

Cu toate acestea, meșterii nostri s'au ridicat 
la lucru inviorati gi cu feţele senine ca si când 
ar fi avut parte de cea mai liniștită odihnă. 

Potecă aşteptă ceasul potrivit când să fure 
mintea flăcăului gi cu alte bogății, iar feciorul 
Bogdăniţei jurase în gând să facă ce-o face şi 
tot să prindă așa la îndemână pe fata cea pă- 


zită a leichii Sultanei şi so sărute numai aşa 
în ciuda tuturor... Si dac'ar fi gâcit nevasta 
Radului ce planuri urziau ei de isnoavă, de nu 
i-ar fi luat cu graiu intepat cum fac de obicei 
unele femei când le calcă năcazul, apoi cel puţin 
tot ar fi tras un plâns asa pe înfundatele de 
să-l țină minte. 

Dar vorba ei »pas să ştii Sultană, gândurile 
dușmanilore, gânduri cari de bună seama că au 
să se împlinească cu toată paza şi plânsul ei 
fără folos. 


Pe înserate, când umbrele intunerecului se 
lăsau domoale asupra satului, lucrul eră isprăvit. 

Căzile şi butoaele cari pănă mai adineauri 
stăteau dogite şi uitate în painjinișul colbăit, 
acum întărite de opăreala cea mirositoare şi 
prinse în cingătorile cercurilor nouă nouţe, se 
înşirau mândre dintr'un capăt pănă la celalalt 
al crămii încăpătoare, așteptând numai timpul 
culesului când să-și umple pântecele lor largi cu 
mustul cel dulce. 

Badea Potecă mulțumit de treaba pusă la cale 
în ziua aceea, stăteă pe pragul crămii, cu capu 
prins între palme si cu coatele răzimate de ge- 
nunchi... Priviă departe cine știe unde în ză- 
rile împânzite de întunerec și trăgeă abia când 
şi când câte un fum din luleaua pe care rareori 
şi-aduce aminte s'o scoată din chimir. 

Tutunul la el eră un obiceiu de zile mari, 
ori de zile cu sorti de bucurie, când amigit de 
mireazma fumului uşor care-l pufăiă printr'un 
colț al gurii, pe sub mustaţa încărunţită, dădeă 
sbor și gândurilor s'alerge tot numai pe placul 
inimei. Când s'aprindeă luleaua lui badea Radu 
așa pe vreme de muncă carată, pe vremuri 
când gospodarul făceă vre-o negustorie de vite, 
ori vre-o vânzare de vin, pentru leica Sultana 
eră semn bun. Ochii ei ademeniti de bu- 
curia norocului străluceau râzători şi ca și cum 
și-ar fi adus aminte din vremurile tinereţii, se 
apropiă de tovarășul ei şi ducându-i o mână 
aşa peste umeri, îl priviă în față și-l iscodeă cu 
vorbe dulci. 

Pe vremuri însă, când Potecă umblă după 
petit, mirosul tutunului în casă eră adevărată 
spaimă, căci aprinsul lulelei eră semn că s'apropiă 
vremea socriei, vremea când ochii Sultanei să 
se intunece de negura plânsului si să tot fugă 
iar nu să s'apropie de Radu al ei. 

lată de ce dar Românul acum când îi venise 
toana fumatului şi-a aprins luleaua pe pragul 
crămii departe de casă, departe de iscoada cea de 
Sultana care cu lacrămile ei ar fi fost în stare 
să-i stângă luleaua înainte de a o jărui pănă 
la fund. 

Aici nu-l vedeă decât feciorul Bogdšnitei, to- 
rarčigul de muncă din ziua aceea și el poate că 
nu pricepeă graiul lulelii; și la urma urmei 
chiar dacă l-ar înţelege cu atât mai bine... 

În vremea aceasta, Voicu ca și când ar fi 
așteptat să înceapă lucru din nou, nici nu se 
gândiă să-şi strângă măcar sculele, ci dupăce se 
purtă câtăva vreme prin cramă, uitându-se pe la 
fundul fiecărui vas și pe la încheeturile tuturor 
cercurilor, de par'că ar fi vrut să se încredin- 
teze de a lucrat bine ori nu meșterul ce le 
butnărise, se duse de se așeză așa a lene pe 
fundul unui »bureace, cel din urmă, care scă- 
pase din lucru și scoțând din brâu cosorașul 
mic şi ascuţit începi să cresteze fel de fel de 
floricele în coaja albă si subţire a cercurilor 
late dela gardină. 

Si de-ar fi indopat mogul de alături cine ştie 
de câte ori luleaua, de-ar fi venit miezul nopţii 
cu cântecul cucoșilor, flăcăului tot nu i s'ar fi 
părut c'a stat mult acolo fără treabă... 

În painjinişul ce se ţeseă printre floricelele 
acelea din coaja cercului de mesteacăn, el nu 
vedeă decât doi ochi albaștri, doi ochi minunafi 
cari îl urmăreau și pe cari îi vedeă aevea chiar 
gi atunci când închideă ochii, iar cu tăișul 
ascuţit al cosorului desprindeă din lemnul cercului 
ochii mari cari sburau cine ştie unde cu florile 
urzite pănă atunci. 

Însă spre norocul »buriului« ca să nu rămâie 
fără cercuri, tocmai când se văzuse și el pre- 
menit și încheiat de isnoavă și spre năcazul 
flăcăului care se despărţeă de vedenia cea mo- 
mitoare, tutunul s'a scrumit repede pănă la fund, 
iar badea Potecă, după ce scutură luleaua și-o 
pune în chimir, ia vorba ca și când tovarășul 
ar fi fost în acelaş gând cu el... 

— Si făcurăm pe treabă mă nepoate, agai? 

— Făcut, făcut, bade Radule, răspunde flăcăul 
ca deșteptat de pe altă lume si sărind de pe 
fundul polobocelului, unde stătuse atâta vreme, dă 
să-și adune sculele, cari se odihneau mai la o 
parte întrun colțișor plin de întunerec. Dar 
mogul, pricepându-i gândul, se scoală repede si 


lovindu-l cu palma peste umăr îi șopteşte aşa 
în taină: 

— Mai stai, mai stai, voinicule, nu te grăti. 
Numai un stropuşor de treabă şi apoi am pătat. 

Uite colo în »oarba« asta avem de pritocit 
un pic de vin vechiu și de bătut doar un cere două... 

Şi întinzând mâna arată spre fundul crămii 
în negura întunerecului unde s'ascundeă uşa 
despărţiturei înfundate, unde gospodarul tine 
lucrurile cele mai de pret ale crămii, cum şi 
câteva butoae cu vin 

— Stau bădică, stau dacă zici. 

— Aşa tată, aşa; dă-te pe brazdă și nu ţi-o 
păreă rău. răspunse iar moșul plecându-se în 
acelaș timp la cheotoarea crămii de unde scoase 
o cheie de lemn, pe care o dete flăcăului. 

— Tine, măi nepoate, şi pănă oi strigă pe 
Stancuta să ne aducă o lumină, cearcă să descui 
cel zăvor. 

Moşul ese şi se 'ndreaptă spre creasta dealului 
de unde-și chiamă fata, iar făcăul luând cheia 
se sprinteneşte pentru ca să descuie. Și cum 
încuietori de lemn, cam la fel aveau şi ei pe la 
vii, nu trece multă zăbavă la mijloc și zăvorul 
scapă din încleştarea cateilor, iar ușa se dă încet 
la o parte. Cum insă afară întunecase de-a 
binele, iar cămăruţa aceea ascunsă într'un capăt 
de cramă eră în adevăr »oarbă« fără nici o des- 
chizătură, nu se vedeă nimic. Întunerecul acesta 
însă i se păreă mai cu priinţă, căci îi ajută 
să se întoarcă cu gândul iar spre lumea vedenii 
de cari se despšrtise mai adineauri cu părere 
de rău. 

O clipă fu ispitit de gândul să iasă afară să 
vadă dacă în adevăr vine Stincuta, ori poate 
se ridică la deal gospodina cea iscoditoare...; 
găsi însă că tot mai bine-i s'aștepte acolo in 
păcura întunerecului, de unde ar fi putut s'0 
vadă de-odată în plină lumină, dacă din întâm- 
plare ar fi venit ea și nu mă-sa. 

Hotărât, bâjbăe aşa prin întunerec și dând 
de-un vas, dintr'o săritură s'aruncă de-asupra lui. 

Si-acolo în singurătatea aceea i se părcă că 
Potecă plecase cine știe de când și că prea 
întârziau. Asta nu eră semn bun și în gândul 
lui începu lupta... 

Ba vine Stincuta, ba nu vine şi ca să nu șadă 
de geaba întinde mânile spre fundurile butoiului 
ca să numere cercurile. De-or fi cu soţ vine ea; 
de-or fi fără sot vine măsa. Și hotărând sorții 

norocului in gând, începă să numere; dar când 
s'apropie cu socotitul spre vrană se opreşte. I 
frică să nu cadă sort fără pereche. Mai bine să-i 
schimbe și să înceapă numărătoarea din nou. 


N'are vreme însă s'arunce sorții din nou, 
căci de afară s'aude câţiva pași și sfat care 
s'apropie. 


I Sa părut să fie gura fetei... Sau apropiat, 
au întrat în cramă, nu mai grăise nimic. Dacă 
ar fi fost ca ar grăi, ar spune ceva așa mai 
mult ca s'audă el, căci doar ştie că-i acolo... 
De bună samă că venise maică-sa, de aceea 
eră si mogul aga morocănos, 

Un chibrit scapără si in sâmburile acela de 
lumină care se 'ntinde in tot cuprinsul crămii 
zărește ochii aceia cari îl ispitise gi pe care el 
îi aşteptă. 

Inaltă gi frumoasă păşiă încet, purtând lumina 
înainte par'că l-ar fi căutat înadins. 

Când a dat cu ochii de el, l-a privit o clipă, 
inflorind in cele două colţuri ale gurei ei fragede, 
abia un început de râs şi apoi cătând spre tatăl 
său întreabă sfioasă. 

— Eu mai stau taică? 

— Puţintel de tot, Stăncuţă, căci doar nici 
noi n'o să stăm toată noaptea aici, răspunse 
Potecă, luând lumânarea din mâna fetii şi lipind-o 
deasupra unui vas. 

Stăncuţa, care de altfel nu sarătă cu părere 
de rău de zabava ce aveă să aibă în tovărășia 
celor doi meşteri, își aruncă iar privirea spre 
flăcău, dându-se în acelaș timp mai la o parte 
ca să-i facă loc să treacă de ceea parte, ca să-și 
aducă sculele. 

Păşind şi badea Potecă după el se întoarseră 
în curând cu ciocanele de butnărit si Voicu cu 
deja de pritocit pe care o întărise de cu ziuă. 

— Uite, Stăncuţo, tată, avem să pritocim le- 
cu(a de vin ce bruma a mai rămas, în văsu- 
goarele ăstea; din trei l-om adună în unul, iar 
mâine tu să le grijesti bine ca să putem face 
în ele vin bun ca pentru nuntă, ştii tu. 

— Le-oi curăţi, taică, răspunde fata, rușinân- 
du-se, fără să uite în același timp s'arunce şi-o 
privire furișă spre flăcăul de alături care n'avă 
vreme să se uite in ochii mult așteptați, căci 
glasul meşterului bătrân s'auzi de isnoavă. 

Dta nepoate ia sapa asta și ciocăneşte ici de- 
desuptul gardinei ăstui buriag ca să facem loc 
dejii, să nu risipim la pritocit că-i păcat; e un 


rog ravac de când eră Stincuta numai aga de-o 
schioapă. 

De atunci fata a crescut şi vinul din aprins 
cum eră s'a mai ros, a ajuns ruginiu, numai bun 
de făcut chef pentru socrii la masa cea mare... 

Si vesel badea Potecă grăeşte mereu privind 
cu drag spre cuibul de lumină unde se găsesc 
în treabă cele două odrasle. 

Apropieti unul de altul şi cu capetele plecate 
spre pământ, flăcăul lucra cu zor lovind cu colţul 
sapei drept subt gardină în locul arătat, iar 
fata cercând să potrivească lumina tot pe placul 
tovarăşului, poartă mucul de ceară când spre o 
parte când spre alta. 

Tăcuţi gi cu privirile aţintite spre bulgării 
uscați cari se desprind cu greu din locul lor, 
par nişte tovarăși visători, cari scormonesc pă- 
mântul în singurătatea nopţilor, nădăjduind să 
nimerească locul cu noroc, locul cu comorile 
acelea despre care se spun atâtea poveşti. 

Dar deodată fierul isbeste în sec si un mă- 
nunchiu de scântei şi-arată lumina lor viorie... 

Tinerii se privesc o clipă mirafi, iar apoi își 
întorc feţele spre badea Radu care arătându-se 
în lumină luă vorba cu grijă: 

— Umblă cu băgare de seamă, măi tată; te 
pomeneşti com fi nimerit cu săpatul tocmai 
unde n'ar fi trebuit. 

— Aşa aveam și eu de gând, răspunse flăcăul, 
trăgând incetisor târna la o parte; dar n'apuci 
să mântue vorba si din fundul gropii se desface 
o lespegioară de piatră care descoperind mar- 
ginile unei căldăruși de aramă, îngădue bănuţilor 
de aur să râdă stâpânului în strălucirile lor 
ispititoare ... 

Flăcăul amefit o clipă de arătarea aceea ne- 
așteptată, rămase neclintit şi cu ochii holbaţi 
în fundul gropii, iar fata mirată și ea, priviă 
când spre tată-so când spre Voicu, care nu credeă 
par'că ochilor. Siretul de Potecă, dupăce căută, 
iscoditor spre chipurile iubite ale tinerilor, ca 
și cum nici n'ar fi bănuit arătarea minunată a 
căldărușii îngână așa mai mult pentru el: 

— l-i-ra măi băeți..., se vede că aici am fost 
pus cei gălbănași și eu am uitat. Umblă încet 
Voicule, tată, să nu se spargă arama, căci mai 
știi o fi mâncată de rugină. 

E-he, de mult i-a fost agezatul aici şi... era 
sorocită să mai adăpostească bănuţii măcar pănă 
la iarnă încolo, dar cum întâmplarea făcură ca 

ei să fie scoşi la lumină de mână de flăcău cu- 
minte, hai să le fie arătarea cu noroc şi să le 
mutăm locu devale, în cea căsuţă bătrânească, 
căci poate acolo si-or mai găsi tovarăși... 

Şi mogul, pentruca să incredinfeze oarecum pe 
flăcău de temeiul celor spuse, grăeşte rar gi răspicat, 
în vreme ce ca cel cu grijă, se itieste, când pe 
o parte când pe alta, și ia seama să nu sară 
cumva vre-un ban, din culcuşul de aramă, care 
pe cât i se pare prea se saltă în bufnitul săpa- 
tului. Dar Voicu simțindu-i păr'că grija, sapă tot 
cu băgare de seamă, iar când lutul a fost dat 
la o parte, se pleacă încetișor, apucă căldărușa 
de toarta subţiată de rugină şi ridicându-o aşa 
pănă sub ochii tuturor aşteaptă cuvântul stă- 
pânului. 

— Stăncuţei, dă-o tată, Stincutei, că doar a 
ei are să fie..., gršeste badea Potecă ferindu-se 


câţiva pasi mai la o parte şi arătând cu mâna 
spre fată. 

Flăcăul supunându-se bucuros, râde şi-şi ìn- 
dreaptă mâna spre Stăncuţa, care primindu-și 
comoara sorocită nu uită să mulțumească tova- 
răşului măcar aga c'0 privire, care pentru Voicu 
totuși preţuiă mai mult decât toate comorile pă- 
mântului. 

Aşa, Stăncuţă taică, ia-o şi scoboară cu ea 
spre. casă. . grăi Potecă din nou, ca şi când 
mar fi luat in seamă încrucişările privirilor 
pline de dragoste. 

Trezită ca din vis, fata tresare, lipește capătul 
de luminare între cercurile butii de alături şi 
se îndreaptă spre ușă petrecută cu drag de ochii 
meşterilor cari rămân în urmă. 

În prag se opreşte însă, o clipă ca şi când ar 
fi voit să spună ceva. 

(Va urma.) 


I. Ciocârian. 


===? 


Reîntors. 


Codrul mi l-am luat tovarăş 
Si-am plecat. Ti minte oare? 

Călăuză mi-a fost raza 
Unei stele căzătoare; 

Am rugat izvoru 'n vale 
Suferinja să-mi aline, 

Şi m'am dus, departe 'n lume 
Ca să nu mai ştiu de tine. 


Am făcut în vremi de truda 
Chinuit de gânduri rele 
Pe pristolul desnădejdei 
Jertfa visurilor mele, 
Si supus ca totdeauna 
Unei soarte blestemate, 
Am privit la risipirea 
Dorurilor sfărâmate, 


Dar, în suflet niciodată 
Nu sunt rănile închise, -— 
S'au născut atunci din jale 
Alte doruri, alte vise; 
Mi te-ai zămislit din ele 
Si ivindu-te în pripa, 
Ochii tăi, în nopți de trudă, 
Nu mau părăsit o clipă. 


Astăzi, obosit şi singur 
Mă întorc din nou la tine, 
— lartă-mă!, dar nicăirea 
Nu-i mai dulce şi mai bine, — 
Doar privirea ta mi alină 
Vremurile suferite, — 
Parcă numai tu știi rostul 
Sufletelor amăgite. 


Si când ochii mei se 'ncearca 
lar, privirea ta s'o 'nfrunte 
Tu imi mângăi, iar, suvifa 
Părului căzut pe frunte, 
Si-atunci simt, de-atâta farmec, 
Sufletul cum se 'nfioara 
Ca în vremurile-apuse 
Prea curând, de-odinioara. 


Sufletul intinereste, 
Uită veşnica lui jale, 
Sub înrâurirea sfântă 
A săruturilor tale, 
Si precum învie floarea 
Dupăce se scaldă 'n rouă, 
Simt, că lângă tine 'ncepe 
Pentru mine-o viață nouă. 

Dintr'o călătorie. 
Pe Marea-Neagră. — Bosforul. — La Constan- Sunt cinci ore din zori. 

tinopol. — Furtuna (la întoarcere). Privesc, de pe bord, nesfârșitul de valuri. 
De Soarele se ridică încet-încet, la orizont, voalat 
S. Secula. de o diafană pânză de ceață. Din ce în ce mai 
I. intensiv în lumina ce împrăștie el se desface 


»Pontus Euxinuse. 

Peste un cias e miezul nopţii. Ne imbarciim 
in mândrul vapor »Regele Carole. 

Vaporul dă un chiot de plecare, prelung şi 
răgușit, apoi, desprins de malurile scumpei Ro- 
mânii gi ale mândrei Constanţe, porneşte, brăz- 
dând valurile etern vuitoare, supărate parcă, de 
indrăzneala omenească, de a-şi croi drum peste 
trupul lor pururea mişcător. 

Străbatem drumul de apă prin întunecimea 
nopţii, la a stelelor slabe licăriri luminoase, in- 
drumându-ne după iscusita arătare a busolei, 
spre... vestitul Stambul. 

Dar nu mergem cum altedăţi, în grele vre- 
muri, mergeau din țările creştine, ceice duceau 
»pescheg« sânge din sângele lor, pentru ienicerie 
ori haremuri, — ci pentru a duce vestea înfră- 
tirii Românilor de pretutindeni, pentru a vedeă 
locurile de martiriu ale atâtor figuri strălucite, 
dintre strămoși, ca neamul lui Constantin Bran- 
covoanul, ca frumosul Petru Cercel ..., — pentru 
a vedeă intruparea frumoaselor podoabe ale firii 
în însoţire cu decrepitudinile firii gi întocmirilor 
omenești. 

Dar pănă a ajunge la fanti, — în calea pe 
valuri, clipitul somnoros al țintelor de lumină 
din bolta cerească și vântuleţul desfăcut din 
mișcarea de valuri, prin adiarea lui, îmi pro- 
voacă pornirea, de u căută odihna, odihna cerută 
de trupul obosit, nopții. 

În încăperile vaporului, adâncite sub nivelul 
apei, pe un pat de sârmă imi astern căpătâi şi 
mă astern la culcare. 

Deşi pleoapele obosite îmi cad peste luminile 
ochilor, mă cuprinde un cutremur deșteptător 
din piroteală, la legănatul când în lung, când 
in lat, când adâneitor, când săltător al »Regelui 
Carol«; dar totuși... o moleșială plăcută mă 
cuprinde, — pe urma oboselii de peste zi. 

Și somnul, decât legănatul mării, mai tare 


este!... 
* 


din două emisfere, ale răsăririi și reflectării în 
apă, alăturate una alteia în zare; iar rogafa ii 
păleşte, pentru a pluti tot mai clar, tot mai sus, 
rotunzit gi măreț, luminos si falnic, în plină- 
tatea sa, aruncând fășii de lumină, ce strătaie, 
nemișcate, mişcătuarele valuri, venind dela astrul 
in plină lumină și infocare, spre noi. 

Cerul aprins în răsărit e tot mai albastru, 
în nemărginirea intinderei boltite. 

Întinderea falnicei ape, legănate de ale vån- 
tului adieri fără popas, o armură de solzi, oglin- 
ditori de foc şi lumină pare, — reflectând in 
undulările de valuri tot atâţia sori. Ghirlande 
de spumă albă împodobesc urcările valurilor, 
cari reflectă în recăderea lor coloritul cerescului 
senin nuanţat prin umbrele de noruleti trecători... 

Legănatul de apă, cu valurile umflate împotri- 
vitoare brazdei ce taie în drumul său »Regele 
Carole ršscoleste vietiiti din apă. 

În largul depărtat fac salturi mortale, la su- 
prafaţa apei, vivii delfini. 

Apoi apar mai aproape, tot mai aproape, sin- 
guratici și în grupe, de câte doi, patru, șase, 
opt... şi cadenfat săltând, ne urmăresc vaporul, 
acești »purcei de maree, așteptând și căutând 
fărâme, dela masa vaporului. 

Ce minune! Vaporul mic, un strop, domină 
uriașa gi eterna forță a mării. O celulă din uni- 
vers, sa făcut stăpână peste zăgazele firii! 

Sufletul ţi-l cuprinde admirafiunea gi uimirea, 
în faţa eternității mișcătoare şi a destoiniciei 
omenești — în fața sublimului si energiei. 

Dar iată si pe cei frânţi şi istoviti!... 

Bordul e plin de odihniţi, cu ivirea ceasurilor 
de lumină a zilei, plin de odihniti, dar mai ales 
de istoviti de noaptea petrecută nu pe... pă- 
mânt (nici în cer). g 

Palide figuri, cu ochi pierduţi, tineri și bă- 
trâni, bărbaţi şi femei, istoviţi de puteri văe- 
tându-se, cu mânile duse la cap, se tăvălesc 
pe bord, se acoper cu mantale, în bătaia soarelui 

dogoritor, în unghetele vaporului scutite de ră- 
coritorul Notus. 

Vântul adie părul desordonat al unei suave 
blonde, palide, plecate peste gratiile ţărmuritoare 
ale vaporului, sub privegherea a doi ochi aprinşi 
de focul tinereţii... 

Şi câte alte victime ale »vânturilor, valurilor...« ! 

Dar ochii mei caută farmecul crâmpeiului ne- 
mărginirii, iar în suflet mi se deşteaptă imagini 
şi fantazii: Văd » Venera din valuri scoasăe ... 
Şatâtea legende și mituri ... 

Când unii admiră şi contemplează, alţii sufer 
pe urma simţământului că »sunt pământe — în 
împărăţia valurilor... 

* 

intalnind in Constanţa, după 15 ani, pe un coleg 
şi prietin, ajungem împreună pe bordul »Regelui 
Carole și ne adâncim în aduceri aminte... 

— Ti-aduci aminte de anii studenţeşti, iubite? 

— » Vai, când mă gândesc la anii, când visam 
în academiic ... vorba... 

— Stii, vorba ăluia: »Domnilor, aci avem un 
hatigerif dela (cutare!) să-i vedem cuprinsul, 
foarte importante. Si cetiă de ne ametia, în 
aşteptarea părţii importante. Ce puteă să fie? Un... 

— Bietul bătrân, Dumnezeu să-l ierte, că se 
ştiă insufleti gi la un păbar de apă, şi la sala goală. 

— Ši mult îi erau dragi băeţii. 

— Tare era bun, mai ales dacă te vedeă că 
te interesezi de chestia națională... 

— Si iată, frate, co să ajungem în (ara ha- 
ticumaiumului! 

— Tara cânilor, nene! 

— Da, a Grecilor, cari wau moştenit dela 
strămoși decât... cânizmul (cinizmul)... 

— Fost-ai, lele... 

— Ca şi Turcul. 

— (Recitativ): »Şi iată, un alt anzmazar...€ 

— Tot aga au să râdă şi de noi, oare, elevii, 
dupăce vom îmbătrâni la catedră? 

— Dacă vom ajunge a vorbi despre ochelarii 
lui Atila... 

— Mai ales noi, hamali culturali, cari lucrăm 
in tara Ardealo-Ungară... 

— Măi, e patria ta, și ea trebue să devină a 
realilor autohtoni, întăriţi în concurența vieţii... 

Haz, sentimentalism, povestiri, reflexiuni, re- 
volte, resemniiri, — toate, toate le birueste frum- 
seta, farmecul mării sburdalnice, cerul senin și 
aerul invioritor! 

Un vapor în stânga... 

— Potemkin ? 

— La comedia e finita! 

— Merge spre Odessa. Îşi are darele sale 
şi drumul de apă. 

Sunt opt ore 

În zarea depărtată a răsăritului, spre care ni-e 
tinta, se zăreşte uscat: Gura Bosforului. 

Tot mai aproape, mai aproape se vede pä- 
mântul ... 

O puternică stâncă se ridică, alături de drumul 
nostru, din mijlocul valurilor, dârză şi nein- 
frântă, sub izbiturile eterne. 

Nu aici va fi fost oare legat Prometeu? 

Ori nu este în tainele stâncii locaş de ude- 
menitoare Sibille, pentru luntraşii rătăciţi ? 

În spre dreapta zărim un sat turcesc, clădit 
din lemn, întortochiat, dărăpănat, ingrămădit, 
parcă fără strade şi... fără suflete, fără viaţă; 
doar un turn de moschee şi o bisericuţă gre- 
cească se sufăr alături. 

Oare se vorbește acolo despre... 
pruapelui?... 

Ruine de veche cetate stau incremenite in 
malul european. Un far doar mai veghiază la 
căpătâiul pustiului. 

Să comparăm prezentul, cu trecutul oare? 

Nu vom zăbori! 

Trecem înainte, — în urmă ne rămân și gân- 
durile... 

Ne apropiem de Bosfor. 

Trecem pe marea impestritati de bărci, va- 
poare și luntri, mânate cu vâsle, aburi ori cu 
pânze. Se resfiră vasele mărunţele pe mișcătoarele 
ape, culcându-se câte una, ba pe o lature, ba pe 
alta — de te uimește siguranţa cârmuirii, pre- 
zenta de spirit și revenirea la atitudinea domi- 
natoare asupra valurilor, ce își cuceresc, în lupta 
cu ele, vâslașii Turci! — dupăce au fost prinse 
de valul puternic ridicat de »Regele Carols, 
care parcă vrea să răstoarne în abiz po cei 
mărginiţi la viaţa de un cot, dar cari au subjugat 
nesecata fluctuare a veșnicului sbucium de valuri. 

Sunt orele 10!/,. 

Întrăm în curentul bosforic. 


II. 


iubirea dea- 


Bosforul. 

În sus e senin și lin; jos se sbuciumă albastrul 
mișcător, legănând trecătoare vase, pe eternele 
valuri. 


La dreapta sunt dealuri, împodobite cu ghir- 
lande de viu-verde şi presărate culeidoseopie 
cu minunate clădiri; iar printre fermecătoarele 
clinuri si inšltiri de dumbrăvioare se pitese, 
sfiouse, palate pitoreşti, — ca din povesti... 

În stânga încremenit into verzuie spoială, 
nesimtitor e malul aziatic; nesimtitor la isbi- 
turile deşteptătoare ale cântecelor valurilor... 
Dar în grabă se ivesc, se desfac şi se revarsă 
podoabe din bogăţia firii. intretesute cu popasuri 
de tignă şi aşezăminte minunate, ridicate de 
mâni omenești. 

Două continente se despart, două mări se 
leagă aici... gi lung e drumul de tânguiri si 
patimi, ce-și șoptese valurile, dela Bizanţ la 
Constantinopol, la Stambul şi peste — Scutari...| 

„„.„ În drumul nostru de apă suntem în mijlocul 
unei feerice priveliști, ce se deschide în faţa 
ochilor nostri, printr”o iluzie de sugestiune, da- 
torită distanțelor; dar totuşi... privirea ni-e 
răpită şi sufletul se resfati într'o estatică admi- 
rațiune a solemnelor frumseti reale ale Bosforului. 

Dintre canaluri, alee și parcuri, dintre palate 
și splendide clădiri, iată, pe rând cum se desfac 
toate, singuraticele frumsefi, ca să »defilezec 
în faţa noastră 

Paznici de oţel, ce se vor fi cumpărat după 
Plevna! — veghiazi la întrarea în Bosfor, în- 
dreptându-și gurile, din două maluri, spre cei ce 
ar veni, indrizneti, în Bosfor, cu gând de a 
străbate la largul mediteraneu din strâmtul 
Euxin... 

lată controlul sanitar, cavac, că ne opreşte 
în drum vaporul. — Apoi se apropie de noi, cu 
steagul românesc fălfăind, barca „poştei române« 
din Stambul! 

O priveliște măreață se desvileste în raza 
privirii noastre. Trecem cu »Regele Carole 
prin inima Bosforului, admirând când palatele 
sumptuoase, când grădinile, ca din poveşti arabe, 
când ruinele unor timpuri trecute de mult, de 
mult... 

Bosforul despărțitor al capitalei europeo-aziatice 
a sultanilor se lărgeşte și se strâmtează în vuetul 
ca de bătaie al neastâmpăratelor sale valuri al- 
bastre, scăldând malurile împodobite cu prive- 
listi măreţe, ce-ţi înfăţişează şi amintesc si o 
lume sbuciumati... şi o lume pierdută... 

Dar iată că 'n rând urmează, în calea ochilor 
nostri, falnicele podoabe ale vestitei cetăți. 

Buiuc-Dere (valea largă) e o parte a ora- 
șului, presărată cu grădini minunate, cu vile 
drăgălașe de vară, aruncate, parcă pe coasta de 
deal împodobită cu frunziş. Într'o poetică dis- 
ordine se răsfață, în colori şi forme variate, 
căscioare întemeiate pe clinuri de dealuri, ce 
se sfârșesc întrun frumos bulevard, pe malul 
Bosforului. 

Terape este locul așezărilor marilor puteri 
garante. Acì se resfață sub cerul senin şi în 
alintările vuetului de valuri, miirefele palate ale 
ambasadelor Austriei, Anglici, şi alte pompoase 
clădiri. 

În colosul de clădiri minunate, pitoreşti, ce se 
resfață în bătaia soarelui sub ochii nostri, se 
înalță măreţe, strălucitoare, sutele de moschee 
cu minareturi şi minunate cupole, retlectând 
sclipiri ca de argint. lar sveltele turnuri aminte 
mi-aduc de... catedrala din Sibiiu. 

În Azia, din loc în loc vezi case 'nalte, cu 
etaje, clădite primitiv, din lemn. Dar ş'aci apar 
grupe de palate, in aureola unor grădini gi copaci 
minunati, vii în verdele lor sănătos, sporit de 
adierile suflului mării... 

lenichioi (satul nou) din partea Europei. 
se ridică tot mai aproape, cu frumoase palate 
şi strade — venețiene. 

Ne apropiem, cu »Regele Carole, de Ce- 
tatea veche, din timpul »romeicului« împărat, 
Constantin Paleologul. 

Sunt triste ruine... mărire apusă... nu sub 
isbiturile forţei cuceritoare, ci pe urma decrepi- 
tudinei bizantine. 

În stânga e palatul, în care un an a trăit, 
după detronarea sa, iubitorul ţăranului român, 
Alexandru loan Cuza, atât de marele român, 
părtaş de o atât de tristă soartă...! 

N'avem răgaz de a ne fixă îndeajuns privirile 
asupra miiretelor privelişti ale marelui oraș. 

Pe rând ne trec prin faţa ochilor: Moschea 
Tofane, unde la zile mari Sultanul își faco ru- 
găciunile; »Dolna Bace«, cu un minunat palat 
al lui Abdul-Aziz; palatul Ceragan, locul de 
închisoare a fratelui actualului Sultan, care a 
crezut că este sosită vremea unei »Turcii june«, 
care să întrupeze ideile moderne în locul așeză- 
mântului putred al împărăției... 

Ocupând un teritor imens, intro izolare, in 
mijlocul unui potop de vile si palate presărate 
printre grădini orientale și încunjurat de posturi 


Nrul 12, 1907. 


LUCEAFĂRUL, 


253 


— PD ii iii A A PR 


militare înarmate pănă în dinţi, suflet pustiu, 
tingueste in palatul imperial, în... vsublimita- 
tea« sa, — Sultanul. 

Pera de-alături e o Vienă a Orientului . . . 
fără vienezi. 

Priveliştea ce se desface ochilor noștri, cu co- 
linele cu parcuri, clădirile minunate, palatele 
milrete şi »bisericile« impunătoare, nu se mai 
sfârșesc, E un şir de frumseti fermecătoare, 
peste cari se pierde ochiul, iar sufletul se lea- 
gănă în reverie... 

lată, iarăși ruine, chizeguitoare despre trecut! 

— Urmele forturilor minunate, genoveze. 

În veacul al XIII-lea intraseră Genorezii — 
ca un cui al lui Pepelea — harnici negustori, 


= == 


în inima Bizantului, moștenit prin contrabandă 
dela împărăţia Romei de pseudo-grecii intriganti 
şi imbecili. Si-gi făcuseră tărie, cetate, Genovezii, 
în inima putredei impirštii. 

Dar... toate le-a trecut prin sabie şi foc de 
tunuri, Mohamed al II-lea! 

lar astăzi ?... 

»Cu adevărat degerticiuni sunt toate. ..« 

Galata urmează, centrul comercial turco- 
grecesc, amăgitoare, privită din depărtare ... 

Din largul privelistii măreţe, iată-ne de-odată, 
printre sute de vase ajunși în mărginirea — 
portului. 

Altă lume! 

Sunt 111/, ore, înainte de ameazăzi. 


Ss 


Caprele popii.*) 


— Fi, argate!« zice popa, 
În cerdac eșind, la scară, 
Ju un caş rotund în mână 
Si c'o pine subsuoari: 


»Mergi de-mi ad? un car de lemne. 
»Din pădure vii doar mâne. 
»Drept merinde pentru cale, 
>Na!... iti dau un cas şi-o piino«. 


>Dar când vii, întregi, acasă, 

»Ai să mi le-aduci... ţii minte?... 
»Ne 'ncepute, pe-amândouă!.. .« 

— >Da, am înţeles părinte.c 


Si scoțând Păcală boii 

Dela iesle, i-a 'njugat; 

Apoi: hăis, plăvani!.. cu carul 
Spre pădure-a apucat. , 


Iar a doua zi Pameazi, 

Când sosi cu lemne-acasă: 

— >Na, stăpâne, cașul, pânea... 
»lată-le, întregi, pe masii«. 


Popa ia merindea 'n mână. 

— >Da! de "'ntregi, întregi sânt ele : 

»Dar de ce-s aşa uşoare?. .< 

— »Fi'nci... n'au miez, piirintele.« 

*) Din »Isprăvurile lui Pacalš«, ediția IL, prelucrată 
din nou, ce a apărut de curând. 


— »Cum n'au miez ?..« — »Păi, jos, în coaje, 
>Nu vezi câte-un dop tăiat?.. 

>P'acolea scosei tot miezul«. 

— »Vai!.. aşa m'ai ascultat? 


— »Blăstămatule!..« — »De!.. 
»Se puteă, stăpâne dragă, 

»Să mă satur din merinde 

»Şi să ţi-o aduc și 'ntreagă?.. 


altfel, 


»Ce? te-ai supărat pe mine?..« 
Popa, mai domol: — »Ei, as!.. 
>Să mă supăr, eu, se poate? 

»Pentr'o pine, pentr'un caş?. .« 


»Am glumit cu tine doară. ..« 
Dar în gându-i: — »Las'!« zice, 
»Că ţi-o fac eu tie mâne, 

>Dacă mi-ai făcut aşa !e 


Si în ziua următoare 

Mi l-a pus la treerat, 
Iar mâncare, toată ziua 
Nici să guste nu i-a dat. 


Seara după cină, popa, 

Pe la şură se abate: 

— Ei, să-ţi văd acum isprava, 
»Ai făcut ceva, argate?..« 


— »Cum nu?.. Ui-te, părinţele, 
»Cât am treerat: Un vraf, 
»Numai grâu ales ca 'n palmă, 
»N'are firicel de praf«. 


— >Da, nimic de zis, băiete. 
»Ai muncit... Dar la mâncare, 
»Preoteasa, să te cheme 

>A uitat azi, mi se pare... 


»Nu-i aşa?..« — »Ba zău aşa ec. 
— Xi... ce?.. nu eşti supărat?. 
— »Pentruce să fiu, stăpâne? 
» Parc'am stat eu nemâncat!.. 


»Se puteă să rabd de foame, 
»Cu atâta grâu pe mână?.. 
»Grâul ăsta mi-ar ajunge... 
»Nu o zi: o săptămână !« 


— »Nu 'nteleg nimic, argate!« 

Žise popa cu mirare. 

»Ce-mi vorbeşti de grâu tu mie, 
>Când e vorba de miincare?. ,« 


— Păi... am priceput eu doară — 


»Când trecuse meazăzi — 
»Că la masă, părinţele, 
»Ati uitat a mă chemă. 


> Pentru-atâta lucru însă 
» Vorbă ne mai vrând să fac: 


»Ce-mi trăsni prin gând ?.. Umplut- 


»Repede, cu grâu, un sac. 


Seara altul iar... gi haide 
»Peste gard la o vecină... 

»Diinsa, inimă miloasă, 

»Îmi dădù şi prânz şi cinăc. 


— >Vai, băiete!.. va să zică... 
> Îmi mâncaşi doi saci de grâu! e 


— >Ce?.. te-ai supărat, părinte?.. 


Popa-şi puse gurii frâu. 


Și-a ascuns pe loc mânia. 

— >Nu, bre!.. nu m'am supărat. 
»Dar... să fii cerut, creştine, 
»Că-ţi dădeam noi de mâncat!< 


Când ajunse 'n casă însă, 
Tremură. — >0f!.. nu mai pot!. 
— >Ce-i?..« mi-l întrebă sofia-i. 
>Ce-ai piitit?..« El spuse tot. 

Iar la urmă: — >Nu!.. cu ăsta, 
»Nu e de trăit... şi pace!.. 
.»Am înscris pun an cu dânsul!.. 


> Altfel ... 


Preoteasa . 


vânt, acum, i-aş face!..« 


.. foc şi dânsa: 
— >Vai!.. 


o zi să nu mai stee! 


>Mâne, chiar, să-i faci de duci!..« 
— >Da! să-i fac!.. Dar cum? femee?. « 


— Ştii ce zic eu?.. Dă-i vr'o treabă, 
€ »Ce puterile-i întrece; 

»Si văzând că nu e harnic 

»Să ţi-o facă... o să plecee. 


— »Bine zici!« Si iese popa, 

>Meige iar spre șură 'ndatii. 

»Ce să-i dau?.. A!.. stai!.. Găsit-am! 
»O trebșoară ... minunată !« 


. . . 


— »Vino 


. 


'ncoace, măi argate!« 


(Si 'n grădina largă-l scoase), 
»Uite, vezi ce stuf al naibii? 
»Ce mocirlă păcătoasă ?.. 


* Când voiesc să trec, piciorul 


> Mi safund” aici în glod. 


>Ştii ce?.. 


»Tu să-mi 


. peste smârcu-acesta 
faci, băiete-un pod. 


»Să-l începi acuma ’ndată 
»De cu seară, eu voiesc; 


am, 


»lar când s'o crăpă de ziuă, 


» Mâine, gata să-l găsesce. 


»Si-apoi, ştii cum vroiu să fie 


» Podul ?... 


Nu ca ori gi care!.. 


»Tot o călcătură moale, 
»Mă 'nfelegi ?... gi una tare!« 


— »Bine. Inţăleg, piirinte«. 
— >Ei, atunci... pe lucru darii!« 


« 


Şi-acolo lăsându-l, popa, 


A întrat în casă iară. 


Povesti și preotesei: 

— >Ui-te ce i-am poruncit!...« 
Veseli amândoi pe urmă 

S'au culcat şi-au adormit. 


lar Păcală? în grădină 


K Stă subt bolta cea 'nstelatii ; 


Mai se preumblă, pe gânduri, 
Cu privirea 'n jos plecată. 

Smâreul împrejur, cu pasul, 
Şi din ochi îl măsură... 
Cum? din ce să facă podul? 
Înzadar el se ?ntrebă.. .. 


Păn’ odată, din grădină 
Când se 'ntoarce iar la șură: 
Dă cu ochii de-ale popii 
Capre multe 'n bătătură. 


»Iaca, mă!...« îşi zice-atuncea. 
»Am găsit ce-mi trebuiă!... 
»Eu, să fiu un om cu stare, 
»Capre 'n curte-mi mag tinei. 


»Nu fac decât rău la casă; | 
»Tot ce-i verde, strică, rod...“ 
»Ah!,.. şi multe are popa!... 
la să fac din ele pod.« 


»Tocmai bune-s pentru asta..,« 
Apoi, haide!... cun topor, 
Caprelor le taie capul 

Si picior după picior. 


Si târându-le 'n grădină 
Lângă verdele stufis, 
Peste mlaştină le-aşează 
Insirate, curmeziș, — 


Trup la trup, cu burta una, 
Alta cu spinarea 'n sus, 
Ca să iasă podu 'ntocmai 
Cum părintele i-a spus: 


Tot o călcătură moale, 
Una tare... lar apoi, 
Capete, picioare,... toate: 
Fuga 'ngroapi-le ?n gunoiu! 


S'unde vede printre capre 
Câte-un gol, l'astupă 'ndati 
Cu pământ, să fie podul 
Neted, ca dintr'o bucată. 


lar pe margini, pe de-asupra, 
larbă multi, flori aşează: 
Cum, din ce-i făcut anume 
Podu ?n jos, să nu se vază. 


Si când totul este gata, 

Stă, se uită fericit: 

— „Ah, când o vedeă stăpânul, 
„Cât o fi de multumit!“ 

Pleac” apoi din nou spre şură, 
La culcare, fluerând. — 

Popa, vine, pănă 'n ziuă. 

— ,Gata-i podul?* Hei!...de când?... 


» Mai trăsei şi-un somn de-atuncea!“ 
— ,Zču, argate?... nu glumesti? 
— „Ziău, stăpâne! este gata!...“ 
„Hai să-l vezi, dacă pofteşti.* 


Popii nu-i veneă a crede. 

— ,Preoteaso, hăi!... ia vină!.,* 
„leşi şi tu !...* Si se 'ndreptarii 
Toţi îndată spre grădină. 


Când la "mlaștină ajuns-au: 

— He, ba uite-l isprăvit!... 
„Însă... l-ai făcut, băiete, 
Tocmai cum ţi-am poruncit?... 


„Ia să încerc!“ „Să 'ncerci, părinte“. 
Şi punând piciorul sus, 

Hai, pe pod de-alungul, popa, 
Pănă la sfârșit s'a dus. 


lar la capăt stete-o clipă, 
Se uită 'ndărăt mirat... 
— Ei, iti place părinţele?* 


— „Da, argate!.. minunat!...* 


>Chiar așa-i, cum îţi zisesem: 
„Tot o călcătură tare, 

„Una moale... Cum stiut-ai 
„Să mi-l faci întocmai oare? 


— „Asta-i treaba mea, stăpâne“ ... 
Dar viind napoi spre şură, 

Popa: — „Vai! băiete!.. unde-s 
,» Caprele din bătătură ?..* 


— ,Caprele, cinstit părinte?.. 

„Las că sunt la loc bun, toate, 

„În grădină,... mavea grije!“ 

— „În grădină ?.. Cum se poate?.. 


„Nu venim noi din grădină? 

„Şi nici una n'am văzut!.. 

— „ki!.. dar peste pod de-alungul, 
,Părinţele, wai trecut ?..* 


— „Ce-mi vorbeşti de pod tu mie, 
„Când de capre eu iti spuiu ?..“ 
— „Apoi... podul, astă-noapte, 
„Cum? din ce crezi că-l făcui?..* 

— „Vai de mine și de mine!.. 

, Auzitu-l-aţi, nărodul?! 

„Măi !.. doar nu ţi-a dat prin minte 
„Ca să-mi faci din capre podul?!..“ 


, Tocmai! .. ai gâcit, stăpâne!* 
— „Haide! nu-mi vorbi în șagă!.. 
„Cată-mi turma!..* — „Zău, părinte! 
„Am băgat-o ?n pod, întreagă. 


»Toate caprele-s acolo: 
„Unele cu burta 'n sus, 
„Ca să dee călcătura 
„Moale, dupăcum ai spus. 


„Altele sunt — dimpotrivă! — 
„Cu spinarea 'n sus culcate, 

„Ca să dee călcătura 

„Tare“. — „Eşti nebun argate?.. 


» Mi-ai mâncat o 'ntreag' avere!.. 
„Tii! vrei să mă laşi sărac?..* 
— „Apoi, de! stăpâne: podul. 
„Altfel, cum erà să-l fac?.. 


„Ce? te-ai supărat pe mine?..“ 

— „Ei!.. pe dracu!.. supărat!.. 
„Nu... dar... de atâtea capre... 
„De!.. mi-e milă!.. nu-i păcat?..* 
Popii îi venià să (ipe, 

De nicaz... Dar s'a ţinut. 
Ajungând în casă însă! 

— „Ei, nevastă!,. l-ai văzut? 


„Lai văzut, afurisitul, 

„Ce-mi făcu azi iar?.. Îţi place?.. 
»Şi eu să mă uit la dânsul, 

Şi nimic să nu-i pot face!.. 


»0f!.. când mă gândese la capre... 
» Năbădăi m'apucă par'că!..€ 

— „Dar pe mine!..“ ea răspunse. 
> Dii şi bani chiar!.. 


„Pe un an, simbria,... dă-i-o!.. 
„Numai ducă-se, dușmanul !.. 
„Că de n'o plecă, ne scoate 

Ñi din casă păn' la anul!“ 


x 


mai încearcă!,. 

Alba 'n sat de mult întrase. ' 
Soarele, al zilei craiu, 
În deplina sa mărire 
Strălucià p'un vârf de plain, 


Slugă vrednici, Păcală, 
Migăliă prin bătătură; 

Îşi cita de lucru singur, 
Mai la lemne, mai prin şură. 


Popa, vine iar: — ,Argate, — 

» Freburi n'am de-acuma... Hai, 
„Pleacă... ce să faci pe-acilea?.. 
„Frunză la berbeci să-mi tai?..“ 


» Tine, na!.. îţi dau simbria, 
» Pe-anu 'ntreg... Te mulţumeşti?..* 
Iar Păcală: — „Aş! părinte! 
„Cum pe anu 'ntreg?.. glumești?.. 


„Te-am slujit abia trei zile!.. 
„Nu!.. oricât sunt de sărac, 
„Plată de pomană nu vroiu!.. 
» Mie bani munciţi îmi plac“. 


— „Măi argate!.. tine banii!.. 
„Eu fi-i dau!.. ce-ţi pasă ţie?..* 
— ,Geaba stărueşti, părinte! 

» Vorbă multă, sărăcie! ..* 


„Păn” n'oiu auzi prin frunze 

„Cu urechea glas de cuc, 

, După-cum ne-a fost toemeala: 

„Păn” atuncea... nu mă duc!..€ 
* 

Preoteasa își scosese 

Și ea capul pe fereastră. 

— „Ei!“ întrând, îi zise popa, 

„Auzitu-l-ai, nevastă ?.. 


» Dîmbiaiu şi cu parale, 

„Să-i plătesc vrui, boereste... 
„Tot de geaba!.. Prost e oare? 
„Sau vr'o doagă ii lipseste?.. 


„A!.. dar d'azi... ferit-a sfintul!.. 
„Cât o fi să stea la noi. 
„Nu-l mai ţin pe lângă casă: 
„ÎL trimit... pe câmp, la oile 
P. Duliu. 

Dari de seamă şi notițe bibliografice. 


P. Vergilias Maro: Georgice — tradusă de Gh. 
Coşbuc. (Biblioteca pentru toţi nrul 242. Bani: 30). 
După Aeneida, Georgiceie sunt al doilea volum 
din clasicii pe cari dl Coşbuc a făgăduit că-i va traduce. 
Este si acesta din Vergil, autorul latin cel mai indrăgit 
de poetul nostru, pe cât se pare, şi ale cărui scrieri le 
avem aproape toate în româneşte. Nu voiu face catalogul 
acestor traduceri, dar cred că nu va fi nefolositor să 
amintese, în câteva cuvinte, imbelgugata activitate a 
dlui Coşbuc pe terenul acesta, mai ales că sunt anume 
lucrari foarte frumoase, cari s'au uitat ori n'au fost re- 
marcate. Bineînţeles, nu traducerile din vrăjita literatură 
sansontă, nu cele din Carmen Syiva, din Martin Opitz, 
din Românul de naştere O. C. Waldau sau din alţi autori 
germani ori francezi (Coppée), nu din Byron al Englezilor, 
ci numai pe cele din clasicii latini. 

Cea mai veche traducere a sa este, pe cât am putut nila 
din Trinummus al lui T. M. Plautus, în versuri 
rimate. E numai scena a doua din actul al IV-lea, in- 
sotita de o lungă notă, în care se di cuprinsul piesei 
(Tribuna, 1886, p. 864). In 1890 apar vioniele cântece 
din ©. V. Catullus, cari nu sunt ajunse de traducătorii 
de astăzi: 

Tu juri că 'n lume singur eu 
Voiu fi iubit de tine, 

Si de-ar veni chiar D-zeu 
Corşind iubirea ta, mereu 
Mă vei iubi numai pe mine. 


Tu juri! Dar orice jurământ 

Al fetelor fecioare, 

De-ar fi el orişicât de sfânt, 

Eu pot să-l scriu cu mâna 'n vânt, 
El sta... ca apa curgătoare. 


Aceste cântece, vr'o şasesprezece, s'au publicat în 
»Amicul Familiei« (an. al XIV-lea, între pp. 28—87). 
După câţiva ani tipăreşte în »Familia« (an. al XXXIII-lea. 
pp. 205—351) pe Parmeno, comedia în ciuci acte a lui 
P. Terentius Africanus. Versurile rimate au cali- 
tatile recunoscute ale dlui Coşbuc. Am amintit Acneida, 
premiată de Academia română, şi multi cunosc faimoasa 
Ecloga din »Antologia« dlui I. Manliu: 


Titire, tu sub frunzişul boltuit al unui fag 
Stai cu lluerul tāu dornic gi cânţi doinele cu drag, 
lar noi, scoşi din tara noastră, ratiicim... 

Acum avem şi Georgicele,!) în exametrii. Cuprinsul 
acestora îl formeuză poveţe economice privitoare la agri- 
cultura, pomicultură, creşterea vitelor şi îngrijirea albi- 
nelor — libri quattuor—: 


Cele ce-ţi fac secerigul bogat, subt care din zodii 
Câmpul să-l ari, şi când e mai bine să-l impreuni, Mecenas, 


1) Când a ieşit cartea dlui Coșbuc, în ziarul =Epocn« (1906, nr. 285, 
291—3) n publicat şi di A. Naum, din laşi, carton I din Georgico. 
YVorsuriio rimato, do 15- 16 silabe, sunt îngrijite, dar fără avânt si 
neîncăpătoare. Aceeași judecată şi despre traducerea domnului M. 
Străjanu. 


Vita cu ulmii, ce grijă cireada gi turma ce grijă 
Cere, şi ce pricepute măsuri cumpătatele-albine, — Iată 
ce 'ncep eu să cânt. 
Urmează învocarea zeilor şi zeitelor cari sunt »paznici 
câmpieis, în frunte cu fraţii Febus şi Diana, 
... Voi, strălucite — ale lumii 
Facle, cari anul pe cer rotindu-l prin stele-l intoarceti 


şi sfargind cu August, despre care »noi nu ştim în 
care sfântă întrunire o să între ca zeue. La celelalte 
cărţi ocrotitorii sunt Bachus şi Pales. 

Invăţăturile se 'ncep dela arăturile de primăvară, dela 
alegerea locului prielnic anumitor plante, se urmează cu 
îngrăşarea solului prin arderea miriştei, cu nevoia cuno- 
stintelor astronomice pentru agricultori, cu uneltele plu- 
garului s. el. In cărţile următoare, după cuprins, e vorba de 
grija ce o cer pomii, de vitele de prisila, de locul stupinii, 
roire şi alte cunoştinţe ale contimporanilor lui Vergil. 

Indrumările acestea însă nu sunt sarbede si fără 
atracţie. Ele sunt imbricate într'o poezie senină, caldă. 
Fiecare lucru are suflet care interesează, lie o credinţă 
legată de el, fie originea lui, fie vr'o întâmplare. In ele 
găsim în cel mai înalt grad acel »Utile cum dulcis, de 
care ne aducem aminte cu toţii. lată, de pildă, cum se 
atrage luarea aminte a crescătorilor de vite asupra 
strechei: 


Mişună 'n văi la Silar şi 'n preajma frumoşilor codri 
Cei de pe verdele-Alburn, o streche, şi-Asilus îi zice 
Graiul roman, o vorbă ce-o 'ntore în oistron Elinii, — 
Numai venin, cu glas fioros, de care 'ngrozite 

Turmele toate s'ascund în păduri; sfăşiată de muget 
Urlă şi zarea 'mprejur şi codri şi secul Tanagru. 
Groaznica in furia ei, în monstrul acesta găsise 

Iuno mijlocul citat de-a pierde inahica vacă. 

Deci şi de ea, căci sboara 'ntr'amează cu mult mai cumplita 
Ai să păzeşti purtătoarele vaci, şi paste-ti cireada 
Noaptea, când stelele ies, și m zori, pe renaşterea zilei. 


Bărbaţii de ştiinţă spun că Georgicele lui Vergil nu 
nu numai meritul de a ne fi păstrat şi cristalizat cuno- 
slinfele cele mai sigure ale vremii Cesarilor gloriogi, dar 
au o largă parte de învățături bune şi pentru zilele noa- 
stre. Credem. Dar opera aceasta, cu tut caracterul ei 
didactic, n'a trăit şi nu va trai în sufletul celor mai mulţi 
cetitori pentru valoarea ei științifică, ci pentru valoarea 
ei literară, precum Psalmii n'au cucerit şi nu vor cuceri 
nemurirea prin învăţăturile dogmatice cari le cuprind, 
ci prin poezia lor adâncă, variată. 

Vergil însuşi uită câteodată de menirea și practica 
lucrării, şi atunci scrie părţi curate, cum sunt acele câteva 
zeci de versuri dela sfârșitul cărţii întâi, în cari se isto- 
risese semnele şi minunile din natură când a fost omorit 
Caesar, şi apoi se înalţă o rugăciune pentru August. Asc- 
menea acestuia sunt și alte episoade, cum este acela al 
lui Aristeu, păstorul nefericit care a legat în lanţuri pe 
Proteu şi l-a silit să-i spună: pentruce l-a ajuns urgia 
zeilor şi cum i-ar puteă mulcomi. 

Traducerea dlui Coşbuc e, cum s'a putut vedeà pănă 
acum, trednică de numele care o iscăleşte şi vrednică 
de original. Mai bine se va vedeù aceasta din următorul 
cital: 


Sirius, plinul de foc, arde& dogorind pe 'nsetafii 

lazi, şi pe cerul de-amiazi — o flacără 'n mijlocul bolții — 
Soarele-ardei, și câmpul piereă, iar râuri secate 

Pana 'n nămolul din fund, fierbeau pe subt arsele maluri, 
Când din adâncuri esit-a Proteu, năzuind spre stiuta 
Peşteră. Umedul neam al marilor mări împrejuru-i 
Până departe 'mprosca din blini scuturata-le rouă. 

Foce pe maluri s'astern ici-colo grămadă să doarmă. 
Insugi Proteu, cum face păstorul de turme pe dealuri, 
Seara, când surul amurg la staule mână vifeii 

Turmei, şi-al mieilor glas ațiță pe lupi, auzindu-l, 

Astfel pe-o stâncă la mijloc şezând, îşi numără turma... 


Cred că se vede ce pierdere ar îndură literatura noa- 
strå, când dl Coşbuc nu ne-ar da şi alte opere, mai întinse, 
din clasicii veşnici cari cer puteri cum au fost ale lor. 


I. Duma. 
* 

St. O. Iosif, Dragoste cu toane, pastorală intr'un 
act şi in versuri de Goethe. Braşov 1907. 1 brog. 40 mic 
47 pp. 

G. Stoica, O şedinţă comunală, comedie în două 
acte, Braşov 1907. 1 brog. 4% mic 80 pp. Ambele editate 
de societatea pentru crearea unui fond de teatru român 
alcătuind nrii 11 şi 12 din Biblioteca teatrală. 

În zilele trecute am primit fel şi fel de piese teatrale 
dela Librăria Ciurcu din Braşov. Formatul şi mica deo- 
sebire in titlu («Bibhoteca teatralăc şi >Din biblioteca 
teatralâe) vor face pe multi să creadă că e una şi aceeaş 
bibliotecă, cea editată de »Societatea pentru crearea unui 
fond de teatru române, mai ales că pe ultima pagină a 
copertei, broşurile Societăţii figurează sub titlul de »Din 
Biblioteca teatraiăc. Stăruim asupra acestor mici mistifi- 
cari de formi, fiindcă am don ca Societatea să ţină mai 
mult la prestigiul publicatiunilor ei, cari sperăm că măcar 
în viitor vor merită şi o deosebire de fond față de puz- 
deria pieselor tipărite de libraria Ciurcu. Cel puţin cele 
două piese din fiuntea acestor sire ne fac să credem ca, 
în sfârşit, Societatea a apucat pe o cale bună. Amândouă 
piesele merită să vorbim de ele. 

„Dragoste cu toane a fost terminată de Goethe 
la vârsta de 19 ani, dupăce trecuse prin foarte multe 
modificări. El însuşi ne spune că s'a născut din dragostea 
lui cu Kitchen, frumoasa fată a crâşmarului Schânkopf 
din Lipsca. Pe atunci când serià unui prietin: 

»Sie ist ein Engel und ich bin ein Narre. 

Două părechi de îndrăgostiți: Eridon (Goethe) şi Amina 
(Kithen), Lamon şi Eglea. Aceşti doi din urmă, firi cum- 
pinite şi încrezătoare, cari ştiu că »fără libertate nu este 
bucurie, nimic nu te încântăe, trăesc fericiți. Eridon si 
Amina, fiind mai robifi de sentimentele dragostii, iubindu-se 
mai adânc, nu se pot bucură de fericire, fiindcă Eridon 
e gelos pe Amina, i se pare că-l înşală, că prea puţin 
tine seama de tot ce pe el il frământă; nu-i permite să 
aibă alte bucurii afară de celea pe care i le face diinsul, 


aşa încât dragostea ei e un jug. Eglea stăruie pe lângă 
Amina să nu mai sufere tirănia lui Eridon. »Fă-l ca să-ți 
ducă frica şi ai să-l fericesti« — zice Eglea. Amina cea 
blândă simțindu-se prea slabă ca să se poată împotrivi, 
se hotăreşte Eglea să cureze gelozia lui Eridon. La o în- 
tâlnire, când eră mai aprins de »tridarea afurisităc a 
Aminei, îl face să-i cadă în braţe, să o sărute şi prin 
ruşine, vinovăţie şi càință îl vindecă de boală, sfârșind 
cu următoarea morală: 
»Gelosi din lumea 'ntreagi 
Cari chinuiti vre-o fată, gândiţi-vă la voi 
Întâiu, si-aveti curajul să osfinditi apoi«. 


Criticii lui Goethe găsesc că această bucată, numită 
de tânărul artist pastorală, se deosebeşte de pastoralele 
predecesorilor săi ca un om viu de o figură de porțelan. 
Cele patru persoane sunt bine caracterizate, doar singur 
Eridon e necomplet. Pe acesta nu ni-l prezintă şi în mo- 
mente de bunătate şi dragoste, prin cari să justifice sta- 
tornicia în iubire şi supunerea Aminei. Explicaţia e că 
Goethe în acelaş timp a fost şi poet şi model. (Cf. Biel- 
schowsky, Goethe.) 

Traducerea dlui St. O. Iosif e potrivită. Sunt unele 
neologisme şi construcţii nenimerite. Amina zice într'un 
loc: »Vai inimă săraca, tu mârâi?e O inimă, care mârâe!! 

Piesa, cu toată simplicitatea ei, nu credem că va cu- 
ceri gustul diletanfilor nostri. 

* 

»0 şedinţă comunală a dlui G. Stoica, va fi mai 
gustată de publicul nostru, fiindcă zugrăvește un colțişor 
real din mizeriile vieţii noastre dela sate, invilite în 
poleiul glumei. 

Consiliul comunal din Prostenii de jos deshate într'o 
şedinţă petiția ovreilor Isidor şi Sloim Rosenberg, cari 
voiau să cumpere dela comună un loc pentru o fabrică 
de funii. În şedinţă, vânzarea fiind pentru unii mumă 
pentru alţii ciumăse, petiția ovreilor a fost pusă la »dacta«, 
adecă nu li sa vândut locul. Aici se sfârşeşte actul prim, 
cel mai reuşit, nu însă şi desbaterea pentru vânzarea 
locului, care se continuă la crâşmă, în alt ton şi cu alt 
rezultat. Isidor Rosenberg cumpără pe ceice erau impo- 
triva vânzării şi astfel reușeşte să convingă pe domnii 
reprezentanţi că fac un »ghiseft« bun vânzând locul. Şi-l 
vând, pe urmă beau aldămașul, care se sfârşeşte cu bătăi. 

Piesa aşi asemăna-o cu o fotografie instantanee, în 
care se fixează pe neașteptate gesturile unui grup, în 
care unele figuri reuşesc, unele ies cu defecte, iar altele 
sunt sau şterse sau caricaturizate. Cele mai reuşite figuri 
din piesă sunt: primarul, ovreiul, N. Tapusi gi Săteanul; 
notarul e defectuos, iar Marius Zarvă falg, tip care nu 
există. 

Dacă piesa se concentră în jurul ideii pe care vrea 
s'o indice: pieirea noastră prin slăbiciunile proprii, şi 
dacă gluma luă caracterul satirei, autorul reugih să ne 
dea o bucată şi mai bună, fiindcă dovedește a fi un bun 
cunoscător al graiului poporal şi al ţăranilor. 

ln unele părți țesătura piesei arată neîndemânarea 
autorului în ale teatrului. Sunt scene în care învălmă- 
şala glasurilor e babilonică, iar în altele persoanele prea 
se mişcă liber pe scenă. 

Amândouă piesele sunt un inceput bun. Dorim So- 

cietăţii teatrale bucăți şi mai bune! 
* 

Eugen Lovinescu, Nuvele, Edit. Libr. Socecu, Bucu- 
reşti, 1907. 1 vol. in 8° de 134 pp. 

Autorul acestor nuvele e cunoscut cetitorilor acestei 
reviste după cele două volume de critică, »Paşi pe nisipe, 
de cari ne-am ocupat într'o dare de seamă apărută în 
Nrii 19—20 din 1906. Nuvelele sunt tot un fel de di- 
buire pe nisipurile literaturii. Dacă autorul va reuşi 
vre-udată să calce pe pamânt solid, prin cercetările ce 
le va face asupra literaturei, nuvelele aceste din tinereta 
vor aveă importanţa la care desigur nu s'a gândit când 
le-a dat la tipar. Ele vor fi icoana unui suflet care tâl- 
cueşte sufletele si viața omenească în operile de artă. 
Impresiile subiective ale criticilor cari trebue să se obiec- 
tiveze în analiza operilor de artă sunt tot atât de intere- 
sante ca şi mărturisirile critice ale artiştilor. Si unele şi 
altele tradează câte un secret. 

Deocamdată notele de călătorie ale dlui Lovinescu, 
îmbrăcate în forma »exoticd« de nuvele, interesează nu- 
mai pe cei cari vreau să cunoască sensualismul d-sale. 
Cole câteva fapte de interes şi unele pagini de descrieri 
reuşite nu indreptatesc apariţia volumului în formă de 


nuvele. 
* 


Uscar Wilde, Salomea, dramă într'un act, traducere 
de Z. Bârsan. Biblioteca pentru toţie, Nr. 261. Editura 
Librăriei L. Alcalay, Bucureşti, 1907, I vol. 8% mic, 78 pag. 

In primăvara anului 1895 modernu! »arbiter elegan- 
tiarum«, Oscar Wilde, a fost osiudit de curtea cu jurati 
din Londra la muncă sâlnică pe doi ani. Săvârşise fapte 
imorale, de care se scandaliză toată lumea. Piesele lui 
fură oprite în Londra, iar cărţile lui arse în piețele pu- 
blice. Un cetățean revoltat dadu expresie indignării şi 
aversiunii generale, scuipându-l în faţă. »Craiul vieţiic 
imbuibat de odinioară, risfatatul saloanelor aristocratice, 
care nu ştiă cum să-şi bată mai drastic joc de morală, — 
în temniță cetei biblia cu cea mai cucernică credinţă. 
Suferinta i-a adus aminte că e om, l-a învăţat că talentul 
nu da nimănui dreptul de a călcă în picioare legi izvorite 
din firea normală a oamenilor. El care pretindeă că na- 
tura are să se supună artei, încrezându-se în strălucirea 
talentului său, s'a lăsat robit de patimile perverse cu cari 
l-a înzestrat natura. Dar pocăirea a venit prea tărziu. 
Din temniţă a eşit numai umbra artistului Oscar Wilde. 
In iarna anului 1900 câţiva prietini au petrecut la groapa 
dela marginea Parisului pe colce şi-a bătut joc de viaţă 
şi de sine însuși. 

In vremea din urmă lumea a început să-i sărbăto- 
rească creaţiunile. Germania şi-a făcut un adevărat cult 
din proslăvirea lui. Compozitorul Richard Strauss a făcut 
un turneu de glorie cu opera Salomea. Zvonul acestui 
artist la modă a pătruns până la noi. In »Familia« se în- 
cepuse traducerea dramei »Lady Windermere«, iar uñul 
din poeții noştri impresionisti, dl Z. Bârsan, a tradus 
sSalomea<. Directorii unora dintre revistele noastre au 
inceput să-l aducă de exemplu, ilustrându-şi vederile 
estetice ori înrudirea sufletească cu feliul de a fi a lui 
Wilde. 


= 


„Salomea: a fost scrisa in frantuzeste la 1893, în 
Paris, când autorul ei îşi trăia cele mai senine şi mai 
frumoase zile. El, care trăiă əviața pentru viaţăe şi 
făceă »artă pentru artă«, a întrupat în această piesă imo- 
ralitatea şi sensualismul bestial al curții lui Irod, care 
e in deobşte cunoscut din biblie. Ceeace a adăugat Wilde 
dela dânsul textului vechiu, dragostea Salomei de Ioan Bote- 
zătorul, nu s'a întâmplat numai de dragul artei pentru artă 
ci e şi o ilustrare a pornirilor lui. Sensualismul din intreaga 
piesă trădează şi înclinările omenești ale artistului. Dar să 
presupunem că n'am cunoaşte viaţa destrăbălată a au- 
torului şi am avei in față numai opera lui, pe care trebue 
să o judecăm din punct de vedere curat estetic. E in- 
contestabil că e una dintre cele mai bune și mai reuşite 
opere a lui Wilde. Salomea nu și-a gasit pănă la el artist 
care să-i justifice mai bine cererea de a i se da capul 
lui loan pe o tavă de argint, ca răsplată pentru jocul celor 
șapte văluri, jucat în faţa lui Irod. Wilde a facut din 
ea un tip patologic, o bestie sensuală, care nu cunoaşte 
piedeci pentru a-şi împlini poftele. E foarte bine zu- 
grăvit şi mediul în care se petrece acțiunea. In unele 
locuri îmi pare însă că acțiunea e prea arbitrar condusă, 
iar in unele părți sensualismul prea exagerat şi căutat, 
de ex. monologul Salomei dela sfârşit. 

Dacă d! Bârsan a făcut bine că a tradus piesa aceasta 
cu caractere imorale gi mai ales că s'a publicat intr'o 
bibliotecă de popularizare — e o altă chostiune. Noi 
credem că nu a făcut bine, fiindcă maturitatea culturală 
a publicului nostru n'a ajuns încă la acel grad ca să i se 
poată da astfel de bucăţi. Complexitatea vieţii noastre 
sufleteşti nu e încă aşa de desvoltată ca să poată înțelege 
şi gusta asemenea creatiuni, fără a fi indus în rătăcire. 
Traducerea de asemenea nu e impecabilă. 

* 


P. Dulfu, Ispravile lui Păcală, ediţia a II-a, pre- 
lucrată din nou, cu numeroase ilustraţii. Editura »Lăbrăriei 
nationale«. Bucureşti 1907. 1 vol. 8 367 pagini. Preţul: 
Lei 1'75. 

Literatura noastră e foarte bogată în subiecte, cari ar 
merită o prelucrare artistică. Încercări s'au făcut. Coşbuc 
plănuise într'o vreme să cânte în cicluri toatu momen- 
tele mai însemnate ale vieţii țărănești. Din acest ciclu 
fac parte: Nunta Zamfirii, Moartea lui Fulger, Fata 
Craiului din Cetini etc. Anton Pann, Vasile Aron şi Barac 
dela începutul secolului trecut asemenea au încercat să 
prelucre subiecte din popor »dela lume adunate şi iarăș 
la lume dates — cum spune A. Pann. În aceste încer- 
cări sunt însă foarte puţine reugite din punct de vedere 
al trăiniciei artistice; aproape toate, afară de ale lui 
Coşbuc şi câteva ale lui St. O. Iosif. Vom avea prilej 
să mai vorbim de aceste încercări, când vom face o re- 
privire amănunţită asupra tuturor incercărilor de acost 
fel şi vom analiză pe cele reuşite, 

»Isprăvile lui Păcală. de P. Dulfu e una dintre aceste 
încercări: 

Din acele ce-auzit-am 

Pe bătrâni de mult spunandu-mi 
Prins-am gi eu cu urechea 

Una ca s'o spun la rându-mi. 

Ediția a doua a Isprăvilor lui Păcală fără îndoială că 
e mult superioară celei dintâi. Versul e mai neted, mai 
curgător, multe din asperitatile primei ediții au dispărut, 
dar nu pretutindeni. Cu toate indreptarile şi cu toate 
prelucrările, di P. Dulfu n'a reuşit însă să ne dea o operă 
artistică. Mai întâi forma şi avântul poetic lasă foarte mult 
de dorit, deşi în unele părţi găsim strofe frumuşele: 


Zorile 'nrosit-au bolta, 
Si Păcală tot mai sue, 
Prin a codrului tăcere, 
Pe-o ascunsă cârăruie 


Nimeni grija să ţi-o poarte, 
Nici tu grija nimănui; 
Noapte unde te apucă 
Mâna căpătâiu să-ţi pui. 


*Ce-o mai fi făcând sătuţul, 
Unde-am fost copil odată ?« 
L-apucase dor de vatra 
De atâta timp uitată. 


Scăpătase mândrul soare... 
Popa se plimba "ncruntat 
Prin cerdac, priu largul curţii 
Tot cu gândul lu argat. 


Dulce-i viaţa de flăcău; — 
Ca o pasăre prin crânguri 
Să trăeşti de capul tău; 


Satul tot ca şi pe vremuri. 
Casă mică lângă casă, 
Răsăriau aibind din umbra 
Pomilur cu frunză deasă. 


Aceste şi altele câteva sunt insi prea puţine ca să 
facă din »Ispravile lui Păcală« o carte de valoare arti- 
stică. Apoi acest fel de prelucrare al snoavelor poporale 
nu ne face să 

Vietuim o clipă două 

Într'o lume mai senină, 
fiindcă multe pârţi sunt brutale şi de-o perversitate mo- 
rali, cari nu pot plăcea. Ele sunt un capitol din psicho- 
logia poporului nostru, dovedesc talentul de a face haz 
şi satiră al ţăranului, dar nu ne încântă. Păcală e ade- 
vărat că în cele mai multe cazuri moralizează, dar mij- 
loacele sunt aşa de drastice şi de neomenoase, încât nu 
se justifică. Din isprăvile lui se puteau alege numai cele 
cari se susțin prin un comic de situaţie, pe cari autorul 
le putea prelucră, inobilindu-le şi făcându-le mai de 
spirit. La asemenea subiecte se cere un talent inventios 
de umorist, care nu numai utilizează și versifică cele 
auzite — ci le perfecţionează. 

Am reprodus în numerile din urmă ale acestei reviste 
două capitole, cari, credem, sunt îndestulitoare, pe lângă 
aceste observaţii, ca cetitorii să-și facă o idee dreaptă 
despre valoarea cărţii dlui P. Dulfu. 0. C. T. 

